Blaze7451/Wiki-th-20250601 huggingface dataset:
ปิยะรัฐ ตุ้นทัพไทย

ปิยะรัฐ ตุ้นทัพไทย กี้ เป็นอดีตนักกีฬาวอลเลย์บอลชายทีมชาติไทย ผู้ทำหน้าที่ในตำแหน่งตัวรับอิสระ และเป็นกำลังสำคัญให้แก่ทีมชาติไทยชุดแชมป์ซีเกมส์ 2011 ที่ประเทศอินโดนีเซีย

**ประวัติ**
ปิยะรัฐ ตุ้นทัพไทย เริ่มเล่นวอลเลย์บอลเมื่ออายุ 10 ขวบ สำเร็จการศึกษาระดับมัธยมต้นจากโรงเรียนกีฬา จังหวัดอุบลราชธานี ระดับมัธยมปลายจากโรงเรียนกีฬา จังหวัดสุพรรณบุรี แล้วจึงมาศึกษาต่อที่มหาวิทยาลัยราชภัฏวไลยอลงกรณ์ ในพระบรมราชูปถัมภ์ รวมถึงวิทยาลัยพละ วิทยาเขตสุพรรณบุรี
วันที่ 26 กรกฎาคม พ.ศ. 2554 ปิยะรัฐเข้าแข่งขันรายการวอลเลย์บอลสโมสรชายชิงแชมป์เอเชีย 2011 ที่ประเทศอินโดนีเซีย ให้แก่สโมสรช้าง โดยเป็นฝ่ายแพ้ต่อทีมวอลเลย์บอลอัล เรย์ยาน จากประเทศกาตาร์ที่ 2–3 เซต และในวันที่ 28 กรกฎาคม ปิยะรัฐซึ่งทำหน้าที่ร่วมกับสโมสรช้าง ได้เป็นฝ่ายแพ้ต่อทีมซะไกเบลเซอร์ส จากประเทศญี่ปุ่น 1–3 เซต ในรอบ 8 ทีมสุดท้าย
วันที่ 6 ธันวาคม พ.ศ. 2554 สโมสรวอลเลย์บอล อุดรธานี ได้มีการแถลงการเปิดตัวสมาชิกใหม่ของทีม โดยให้ปิยะรัฐ ตุ้นทัพไทย ซึ่งทำหน้าที่ในตำแหน่งลิเบอโร เข้าแข่งขันระดับอาชีพในไทยแลนด์ลีก 2012
พ.ศ. 2556 เขาสามารถแสดงผลงานได้อย่างยอดเยี่ยมเมื่อครั้งที่อยู่ร่วมกับทีมเชียงราย วีซี ในศึกไทยแลนด์ลีก 2013 จนได้รับการเรียกตัวกลับสู่ทีมชาติไทยอีกครั้งในการแข่งขันซีเกมส์ 2013 ที่ประเทศพม่า
วันที่ 26 มิถุนายน พ.ศ. 2556 ในการแข่งขันวอลเลย์บอลชายชิงแชมป์โลก 2014 รอบคัดเลือก โซนเอเชียตะวันออกเฉียงใต้ ที่จังหวัดนครปฐม ปิยะรัฐได้เป็นหนึ่งในผู้มีส่วนช่วยให้ทีมชาติไทยเป็นฝ่ายชนะทีมชาติเวียดนามที่ 3–1 เซต จากนั้น ในวันที่ 27 มิถุนายน เขาได้เป็นผู้มีส่วนช่วยให้ทีมชาติไทยเป็นฝ่ายชนะทีมชาติพม่าที่ 3–0 เซต รวมถึงเป็นฝ่ายชนะทีมชาติอินโดนีเซีย ส่งผลให้ทีมชาติไทยเป็นที่ 1 ของโซนอาเซียน และเข้าสู่รอบคัดเลือกโซนเอเชียได้สำเร็จ
วันที่ 30 กันยายน พ.ศ. 2556 ในการแข่งขันวอลเลย์บอลชายชิงแชมป์เอเชีย 2013 ที่จัดขึ้น ณ ดูไบ สหรัฐอาหรับเอมิเรตส์ ปิยะรัฐซึ่งทำหน้าที่เป็นตัวรับอิสระ ได้มีส่วนช่วยให้ทีมชาติไทยเป็นฝ่ายชนะทีมชาติเลบานอน 3–1 เซต โดยมีมนต์ชัย สุภจิรกุล เป็นผู้ฝึกสอน

**รางวัลเกียรติยศ**
 พ.ศ. 2554 - เหรียญทอง รางวัลเหรียญทอง ร่วมกับทีมชาติไทย จากการแข่งขันซีเกมส์ 2011 ณ ปาเล็มบัง ประเทศอินโดนีเซีย

**เครื่องราชอิสริยาภรณ์**

**อ้างอิง**

**แหล่งข้อมูลอื่น**
 100001105430207
หมวดหมู่:นักวอลเลย์บอลชายชาวไทย‎
หมวดหมู่:นักกีฬาทีมชาติไทย
หมวดหมู่:นักกีฬาเหรียญทองซีเกมส์ชาวไทย
หมวดหมู่:ตัวรับอิสระวอลเลย์บอล
หมวดหมู่:บุคคลจากจังหวัดยโสธร
หมวดหมู่:บุคคลจากมหาวิทยาลัยราชภัฏวไลยอลงกรณ์ ในพระบรมราชูปถัมภ์
สินี หงษ์มานพ

สินี หงษ์มานพ เกิดเมื่อวันที่ 14 สิงหาคม พ.ศ. 2510 เป็นนักแสดงชาวไทย เริ่มเข้าสู่วงการจอแก้วด้วยการเป็นนางเอกละครจักรๆ วงศ์ๆ โดยส่วนมากคู่กับ ชาตรี พิณโณ และ ศักดิ์สิทธิ์ ทวีกุล ผลงานที่สร้างชื่อเสียงคือ เทพสามฤดู, แก้วหน้าม้า, นางสิบสอง, พระสุธน-มโนราห์ ฯลฯ ต่อมาจึงมีผลงานละครอื่นๆ ตามมาเช่น ปราสาทมืด, ห้องหุ่น เป็นต้น 
ปัจจุบันสมรสแล้ว มีลูกชายที่อยู่ในวงการบันเทิงเช่นกัน ชื่อ นล หงษ์มานพ

**ผลงาน**

**ละคร**

**อ้างอิง**

**แหล่งข้อมูลอื่น**
  นุ้ย สินี หงษ์มานพ ที่ฐานข้อมูลภาพยนตร์และละครไทย
หมวดหมู่:นักแสดงหญิงชาวไทย
หมวดหมู่:บุคคลจากกรุงเทพมหานคร‎‎
หมวดหมู่:นักแสดงหญิงชาวไทยในศตวรรษที่ 20
การทดลองเฮอร์ชีย์–เชส

การทดลองเฮอร์ชีย์–เชส
การทดลองเฮอร์ชีย์–เชส (Hershey–Chase experiment) เป็นชุดของการทดลองที่ทำขึ้นในช่วงปี ค.ศ. 1952 โดยอัลเฟรด เฮอร์ชีย์และมาร์ธา เชส ซึ่งช่วยยืนยันว่า DNA คือสารพันธุกรรม แม้นักวิทยาศาสตร์จะรู้จัก DNA มาตั้งแต่ปี ค.ศ. 1869 แต่ในสมัยนั้นก็ยังเชื่อกันว่าสารพันธุกรรมที่เก็บข้อมูลในการถ่ายทอดลักษณะทางพันธุกรรมนั้นเป็นโปรตีน ในการทดลองนี้ เฮอร์ชีย์และเชสได้พิสูจน์ให้เห็นว่าเมื่อแบคเทริโอเฟจเข้าเกาะแบคทีเรียแล้ว DNA ของแบคเทริโอเฟจจะถูกส่งเข้าไปในแบคทีเรีย แต่โปรตีนที่เป็นเปลือกหุ้มนั้นไม่ถูกส่งเข้าไป
หมวดหมู่:การทดลองพันธุศาสตร์
หมวดหมู่:แบคเทริโอเฟจ
การหาลำดับดีเอ็นเอ

An example of the results of automated chain-termination DNA sequencing.
การหาลำดับ DNA คือกระบวนการที่ทำขึ้นเพื่อหาลำดับของนิวคลีโอไทด์ในโมเลกุล DNA อย่างแม่นยำ ได้แก่ A (adenine) G (guanine) C (cytosine) และ T (thymine) ปัจจุบันมีการพัฒนาเทคนิกที่ทำให้การหาลำดับ DNA ทำได้อย่างรวดเร็ว นำไปสู่การพัฒนาองค์ความรู้ทางชีววิทยาและการแพทย์อย่างรวดเร็วก้าวกระโดด
หมวดหมู่:อณูชีววิทยา
หมวดหมู่:เทคโนโลยีชีวภาพ
หมวดหมู่:ดีเอ็นเอ
จีโนมมนุษย์

จีโนมของมนุษย์คือชุดของข้อมูลทางพันธุกรรมทั้งหมดของมนุษย์ ข้อมูลนี้อยู่ในลำดับดีเอ็นเอ(DNA) ซึ่งกระจายอยู่บนโครโมโซม 23 คู่ในนิวเคลียสของเซลล์แต่ละเซลล์ รวมทั้งในโมเลกุล DNA อีกส่วนหนึ่งที่อยู่ในไมโตคอนเดรีย ข้อมูลในจีโนมของมนุษย์มีทั้ง DNA ส่วนที่จะถูกถอดรหัสเป็นโปรตีน (coding DNA) และส่วนที่จะไม่ถูกถอดรหัสเป็นโปรตีน (noncoding DNA) ครึ่งหนึ่งหรือส่วนที่เป็นแฮพลอยด์ของจีโนมมนุษย์ (พบในเซลล์ไข่หรือเซลล์อสุจิ) มีจำนวนสามพันล้านคู่เบส ในขณะที่จีโนมทั้งหมดหรือดิพลอยด์ของจีโนม (พบในเซลล์โซมาติกทั่วไป) มีจำนวนคู่เบสดีเอ็นเอเป็น 2 เท่า
หมวดหมู่:แผนที่พันธุกรรม
หมวดหมู่:พันธุศาสตร์
หมวดหมู่:จีโนมิกส์
หมวดหมู่:มนุษย์
หมวดหมู่:วิวัฒนาการของมนุษย์
หมวดหมู่:มนุษยพันธุศาสตร์
โปรโตไทป์ (วิดีโอเกม)

โปรโตไทป์ (langx|en|PROTOTYPE) เป็นวิดีโอเกมประเภทแอกชั่นผจญภัยโอเพนเวิลด์ ที่พัฒนาโดย Radical Entertainment และจัดจำหน่ายโดย Activision โดยวางจำหน่ายในทวีปอเมริกาเหนือในวันที่ 9 มิถุนายน ค.ศ. 2009 ,ทางทิศตะวันตกเฉียงใต้ของทวีปอเมริกาเหนือพร้อมกับโอเชียเนียในวันที่ 10 มิถุนายน ค.ศ. 2009 และในทวีปยุโรปในวันที่ 12 มิถุนายน ค.ศ. 2009โดยฉากเมีองที่อยู่ในเกมส์นี้คือบางส่วนของนครนิวยอร์กในสหรัฐอเมริกา

**อ้างอิง**

**แหล่งข้อมูลอื่น**
Prototype
หมวดหมู่:วิดีโอเกมที่ออกวางจำหน่ายในปี พ.ศ. 2552
หมวดหมู่:วิดีโอเกมแอ็กชันผจญภัย
หมวดหมู่:วิดีโอเกมโอเพนเวิลด์
หมวดหมู่:เกมสำหรับเพลย์สเตชัน 3
หมวดหมู่:โปรโตไทป์ (ซีรีส์)
หมวดหมู่:วิดีโอเกมบันเทิงคดีแนววิทยาศาสตร์
หมวดหมู่:วิดีโอเกมแนวยอดมนุษย์
หมวดหมู่:เกมสำหรับวินโดวส์
หมวดหมู่:เกมสำหรับเอกซ์บอกซ์ 360
หมวดหมู่:วิดีโอเกมที่พัฒนาขึ้นในประเทศแคนาดา
หมวดหมู่:วิดีโอเกมที่มีปฏิปักษ์หญิง
หมวดหมู่:วิดีโอเกมที่มีฉากในนครนิวยอร์ก
หมวดหมู่:วิดีโอเกมซูเปอร์ฮีโร
หมวดหมู่:วิดีโอเกมลอบเร้น
พระครูสุนทรธรรมวิมล (ทวีศักดิ์ ชุตินฺธโร)

พระครูสุนทรธรรมวิมล นามเดิม ทวีศักดิ์ ฉายา ชุตินฺธโร เกิดเมื่อวันที่ 13​ กุมภาพันธ์​ พ.ศ. 2476 (นับแบบใหม่) – 31 สิงหาคม พ.ศ. 2564 เป็นเจ้าอาวาสวัดศรีนวลธรรมวิมล เขตหนองแขม กรุงเทพมหานคร และรักษาการเจ้าอาวาสวัดชลอรัตนาราม ตำบลตานิม อำเภอบางปะหัน จังหวัดพระนครศรีอยุธยา
หลวงพ่อทวีศักดิ์มีชื่อเสียงจากการอ้างตนเป็น "เสือดำ" โจรชื่อดังในสมัยหลังสงครามโลกครั้งที่สอง ร่วมยุคเดียวกับเสือใบ, เสือฝ้าย และเสือมเหศวร ภายหลังเป็นพระเกจิอาจารย์และนักพัฒนา มีผลงานเช่นการสร้างวัดศรีนวลธรรมวิมลและวัดชลอรัตนาราม การบริจาคทรัพย์สร้างโรงพยาบาลหลวงพ่อทวีศักดิ์ ชุตินฺธโร อุทิศ โรงพยาบาลคุณอรพรรณอนุสรณ์ ซึ่งเป็นโรงพยาบาลสมุนไพร แพทย์แผนโบราณ เป็นต้น​ อย่างไร​ก็ตาม เคยมีคลิป​เสือใบ​ให้สัมภาษณ์​ว่าความจริงแล้วเสือดำตัวจริงเสียชีวิตไปนานแล้ว ส่วนหลวงพ่อเสือดำนั้นท่านเพียงแต่ชื่อว่า​ ดำ เท่านั้น

**สมณศักดิ์**
 เป็นพระครูฐานานุกรมในตำแหน่ง พระครูสังฆบริบาล- 5 ธันวาคม พ.ศ. 2532 เป็นพระครูสัญญาบัตรที่ พระครูสุนทรธรรมวิมล

**อ้างอิง**
หมวดหมู่:โจร
หมวดหมู่:อาชญากรชาวไทย
หมวดหมู่:เจ้าอาวาส
หมวดหมู่:พระครูสัญญาบัตร
หมวดหมู่:เกจิอาจารย์
หมวดหมู่:ภิกษุในสังกัดคณะสงฆ์มหานิกาย
ท้าววรจันทร์ (เจ้าจอมมารดาปรางใหญ่ ในรัชกาลที่ 2)

ท้าววรจันทร์ (เดิม:เจ้าจอมมารดาปรางใหญ่) เป็นพระสนมในพระบาทสมเด็จพระพุทธเลิศหล้านภาลัย

**ประวัติ**
เจ้าจอมมารดาปรางใหญ่นั้นสืบเชื้อสายมาจากราชินิกุลบางช้าง (คือราชินิกุลอันเป็นพระญาติวงศ์ในสมเด็จกรมพระอมรินทรามาตย์ พระบรมราชชนนีพันปีหลวง สมเด็จพระพันปีหลวงในรัชกาลที่ 2 
โดยท่านเป็นธิดาของขรัวตาบุญเกิดกับขรัวยายทองอิน ขรัวยายทองอินมารดาของคุณจอมเป็นธิดาคนโตของท่านตาดี ท่านตาดีเป็นบุตรคนโตของท่านตาเจ้าแทน ท่านตาเจ้าแทนนั้นเป็นพระปิตุลาของสมเด็จกรมพระอมรินทรามาตย์ พระบรมราชชนนีพันปีหลวง สมเด็จพระบรมราชชนนีพันปีหลวงในรัชกาลที่ 2
เจ้าจอมมารดาปรางใหญ่ ต่อมาได้รับราชการเป็นท้าววรจันทร์ บังคับบัญชาทั่วไปในราชสำนักฝ่ายใน ถึงแก่อนิจกรรมวันที่ 14 กุมภาพันธ์ พ.ศ. 2399

**พระราชบุตร**
มีพระราชโอรส 1 พระองค์ พระราชธิดา 1 พระองค์คือ- พระเจ้าบรมวงศ์เธอ พระองค์เจ้าหญิง ประสูติเมื่อพ.ศ. 2349 ประสูติได้ 3 วันก็สิ้นพระชนม์- พระเจ้าบรมวงศ์เธอ กรมหลวงวงศาธิราชสนิท ประสูติเมื่อวันที่ 9 กรกฎาคม พ.ศ. 2351 สื้นพระชนม์เมื่อวันที่ 31 สิงหาคม พ.ศ. 2413

**ในวัฒนธรรมสมัยนิยม**
มีนักแสดงผู้รับบท ท้าววรจันทร์ (เจ้าจอมมารดาปรางใหญ่ ในรัชกาลที่ 2) ได้แก่- รัดเกล้า อามระดิษ จากละครเรื่อง หม่อมเป็ดสวรรค์ (2567)

**ลำดับสาแหรก**

**อ้างอิง**
หมวดหมู่:เจ้าจอมมารดา
หมวดหมู่:พระภรรยาในรัชกาลที่ 2
หมวดหมู่:สกุล ณ บางช้าง
หมวดหมู่:ท้าววรจันทร์​
เคพีเอ็น อวอร์ด ครั้งที่ 20

เคพีเอ็น อวอร์ด ครั้งที่ 20 เป็นการประกวดร้องเพลงถ้วยพระราชทานชิงชนะเลิศแห่งประเทศไทย ปีที่ 20 โดยเริ่มรับสมัครผู้เข้าแข่งขันตั้งแต่เดือนกรกฎาคม

**รูปแบบและกติกาการแข่งขัน**

**การรับสมัคร**

**ผู้เข้ารอบ 10 คนสุดท้าย**
KPN 1 อลิสซาเบธ สิทธิเจริญยศ
*KPN 2 จักรกฤษณ์ อินทนา
*KPN 3 วิรังรอง อุดมศิลป์
*KPN 4 แอริคา คัมมิ่งส์
*KPN 5 พัชรพงษ์ ณรงค์มานพ
*KPN 6 ธรรศภาคย์ ชี
*KPN 7 ศุภชัย โพธิ์สลัด
*KPN 8 พุฒิพัฒน์ ตันติวัฒนารมย์
*KPN 9 เผ่าเพชร เจริญสุข
*KPN 10 อนุรักษ์ บุญเพิ่มพูล

**ตารางสรุปผลการแข่งขัน**
 green แสดงถึงคะแนน Popular สูงสุดในสัปดาห์นั้น
 red แสดงถึงคะแนน Popular น้อยสุดในสัปดาห์นั้น
 yellow แสดงถึงผู้เข้าแข่งขันได้คะแนนจากคณะกรรมการสูงที่สุด
 gray แสดงถึงผู้ที่ถูกคัดออกในสัปดาห์นั้น
 gold แสดงถึงผู้เข้าแข่งขันที่ได้ถ้วยพระราชทานจากพระราชทานพระบาทสมเด็จพระมหาภูมิพลอดุลยเดชมหาราช บรมนาถบพิตร
 silver แสดงถึงผู้เข้าแข่งขันที่ได้ตำแหน่งรองชนะเลิศอันดับที่ 1 และอันดับที่ 2- สัปดาห์ที่ 2 มีการประกาศ 3 คนออกไปยืนข้างหน้า- สัปดาห์ที่ 4 ประกาศออกไปยืนข้างหน้า 4 คน คือ แอรี่ แบงค์ ดิว กิว 2คนมีคะแนนvoteน้อยสุด และอีก2คนมีคะแนนสะสมจากคณะกรรมการต่ำที่สุด- สัปดาห์ที่ 7 มี 2 คนที่คะแนนเท่ากัน จึงทำให้มีผู้ตกรอบเพียงคนเดียว
หมวดหมู่:เคพีเอ็น อวอร์ด แบ่งตามปี
เจ้าจอมมารดาอัมพา ในรัชกาลที่ 2

เจ้าจอมมารดาอัมพา มีสมญาในการแสดงว่า อัมพากาญจหนา เป็นพระสนมในพระบาทสมเด็จพระพุทธเลิศหล้านภาลัย มีพระทายาทสืบเชื้อสายในสายราชสกุลกปิตถา และปราโมช

**ประวัติ**
เจ้าจอมมารดาอัมพา เป็นธิดาคนที่สามจากทั้งหมดเจ็ดคนของพระยาอินทรอากร (อิน ไกรฤกษ์ หรือ โง้ว แซ่หลิม) กับมารดาชาวจีนไม่ปรากฏนาม และเกิดในประเทศจีน มีพี่น้องคือ เสง (ช.), มิน (ช.), ไม้เทศ (ญ.), เถาวัลย์ (ญ.), กลีบ (ญ.) และมุ่ย (ช.)
ทั้งนี้พระยาอินทรอากรผู้บิดา เป็นน้องชายของพระยาไกรโกษา (เริก ไกรฤกษ์) ที่ถวายตัวรับราชการต่อสมเด็จพระเจ้ากรุงธนบุรีในตำแหน่งเสมียนกรมท่าซ้าย ติดต่อค้าขายกับประเทศจีน จนลุมาสมัยรัชกาลที่ 1 จึงเลื่อนบรรดาศักดิ์เป็น "พระยาไกรโกษา" และเป็นต้นสกุลไกรฤกษ์สืบมา  ส่วนน้องชายของท่านคือ มุ่ย เป็นต้นสกุลนิยะวานนท์ และมีหลานสาวเข้ารับราชการฝ่ายในคือ เจ้าจอมมารดาเลื่อน ในรัชกาลที่ 5
เจ้าจอมมารดาอัมพาได้รับการเลี้ยงดูอย่างกุลสตรีจีนและถูกมัดเท้าเล็กตามธรรมเนียม จนอายุได้ 8 ขวบบิดาจึงนำมาอำรุงเลี้ยงต่อในไทย จึงแก้มัดเท้าดังกล่าวออกเสียและอบรมอย่างกุลสตรีไทยสืบมา เมื่ออยู่ในไทยได้เพียงปีเดียว บิดาก็ถวายตัวไปเป็นนางละครรุ่นเล็กของรัชกาลที่ 1 ด้วยมีความสามารถในการแสดงละครไทยได้อย่างงดงามและมีชื่อเสียงโดยเฉพาะบทนางกาญจหนาในวรรณคดีเรื่องอิเหนา จึงได้รับการแต่งตั้งให้เป็นครูละครและมีโรงละครเป็นของตนเองในเวลาต่อมา จากการมีชื่อเสียงประกอบกับความงามดังกล่าวสมเด็จเจ้าฟ้ากรมหลวงอิศรสุนทร (ต่อมาคือ พระบาทสมเด็จพระพุทธเลิศหล้านภาลัย) จึงทรงมีจิตปฏิพัทธ์และมีความสัมพันธ์กันในเวลาต่อมา และให้ประสูติกาลพระราชบุตร 6 พระองค์ คือ
#พระเจ้าบรมวงศ์เธอ กรมหมื่นภูบาลบริรักษ์ (ประสูติ: 5 เมษายน พ.ศ. 2357 - สิ้นพระชนม์: 22 ธันวาคม พ.ศ. 2415) เป็นต้นราชสกุลกปิตถา
#พระเจ้าบรมวงศ์เธอ กรมขุนวรจักรธรานุภาพ (ประสูติ: 11 มีนาคม พ.ศ. 2359 - สิ้นพระชนม์: 13 มิถุนายน พ.ศ. 2415) เป็นต้นราชสกุลปราโมช
# พระเจ้าบรมวงศ์เธอ พระองค์เจ้าเกยูร (ประสูติ: 21 กรกฎาคม พ.ศ. 2361 - สิ้นพระชนม์: 12 พฤษภาคม พ.ศ. 2398)
# พระเจ้าบรมวงศ์เธอ พระองค์เจ้ากัณฐา (ประสูติ: 6 พฤษภาคม พ.ศ. 2364 - สิ้นพระชนม์: พ.ศ. 2393)
# พระเจ้าบรมวงศ์เธอ พระองค์เจ้ากัลยาณี (ประสูติ: 15 กุมภาพันธ์ พ.ศ. 2365 - สื้นพระชนม์: พ.ศ. 2366)
# พระเจ้าบรมวงศ์เธอ พระองค์เจ้ากนิษฐน้อยนารี (ประสูติ: 22 มกราคม พ.ศ. 2367 - สื้นพระชนม์: 31 สิงหาคม พ.ศ. 2406)
ทั้งนี้เจ้าจอมมารดาอัมพายังเป็นสตรีที่เจ้าระเบียบ แต่งกายเป็นนางในตลอดชีพคือนุ่งสไบตามสีของวัน แม้จะมีฐานะเป็นเจ้าจอมมารดาของกษัตริย์ไทยแต่เจ้าจอมมารดาอัมพาก็ไม่เคยลืมกำพืดของตน เมื่อมีญาติมาเฝ้าในวังท่านก็จะเจรจาโต้ตอบด้วยภาษาจีนเสมอ ซ้ำยังสอนภาษาจีนแก่เหล่านางในด้วยกันอีกด้วย ในช่วงที่สมเด็จเจ้าฟ้ามงกุฏออกผนวช เจ้าจอมมารดาอัมพาก็ทำเครื่องเสวยส่งจากวังทั้งเช้าและเพล จนพระภิกษุเจ้าฟ้ามงกุฏทรงซาบซึ้งนัก หลังสืบราชสมบัติเป็นรัชกาลที่ 4 แล้ว ก็ทรงตรัสเรียกท่านว่า "แม่พา" อยู่เสมอถือเป็นการให้เกียรติอย่างสูง ทั้งนี้เจ้าจอมมารดาอัมพามักทูลเกล้าถวายเงินอยู่เสมอ และปรารภว่า "ในหลวงแผ่นดินนี้ท่านยากจน ทรงผนวชมาแต่ทรงพระเยาว์ และลาผนวชมาเสวยราชสมบัติ ไม่มีเวลาสะสมราชทรัพย์ เงินแผ่นดินนั้นต้องทรงใช้จ่ายในราชการแผ่นดิน จะใช้สอยส่วนพระองค์อัตคัด" พระบาทสมเด็จพระจอมเกล้าเจ้าอยู่หัวก็ทรงรับเงินดังกล่าวไว้ด้วยความเต็มพระทัย

**อ้างอิง**
หมวดหมู่:เจ้าจอมมารดา
หมวดหมู่:พระภรรยาในรัชกาลที่ 2
หมวดหมู่:สกุลไกรฤกษ์
หมวดหมู่:ชาวไทยเชื้อสายฮกเกี้ยน
ผักกาดนกยูง

ผักกาดนกยูง Erechtites valerianceefolia เป็นไม้ล้มลุกในวงศ์ Asteraceae อวบน้ำ ลำต้นกลวง ใบเดี่ยว ไม่มีก้านใบ ขอบใบหยักลึก ไม่สม่ำเสมอ และเป็นหยักฟันเลื่อยห่างๆ ดอกช่อขนาดเล็ก สีชมพู เบียดกันแน่น ผลเดี่ยว เป็นผลแห้ง รูปร่างยาว มีพู่สีขาว ปลิวไปตามลมได้ ต้นอ่อนกินเป็นผัก 

**อ้างอิง**
 มัณฑนา นวลเจริญ. พรรณไม้ป่าชายหาด. ปทุมธานี. สำนักพัฒนาวิทยาศาสตร์และเทคโนโลยีแห่งชาติ 2552 หน้า 94
หมวดหมู่:วงศ์ทานตะวัน
หมวดหมู่:พืชที่รับประทานได้
กันยายน พ.ศ. 2556

กันยายน พ.ศ. 2556 เป็นเดือนที่ 9 ของปี พ.ศ. 2556 วันแรกของเดือนเป็นอาทิตย์ วันสุดท้ายของเดือนเป็นวันจันทร์

**สถานีย่อย:เหตุการณ์ปัจจุบัน**
หมวดหมู่:กันยายน
*2556-9
ครูครับ...ผมจะตบเพื่ออกอึ๋ม

ครูครับ...ผมจะตบเพื่ออกอึ๋ม (おっぱいバレー; italic=yes) เป็นนวนิยายของมุเนะโนะริ มิซุโนะ และได้รับการสร้างเป็นภาพยนตร์ใน ค.ศ. 2009

**เนื้อเรื่องย่อ**
มิคะโกะ (นำแสดงโดยฮะรุกะ อะยะเซะ) ซึ่งเป็นครูสาวคนใหม่ ได้ย้ายมายังโรงเรียนมัธยมต้นแห่งหนึ่ง และเธอมีความกระตือรือร้นในการทำหน้าที่เป็นผู้ฝึกสอนแก่ชมรมวอลเลย์บอลชาย ทว่า เธอได้พบว่าชมรมนี้เสมือนเป็นชมรมร้างที่มีแต่นักเรียน 5 คนที่ไม่สนใจในวอลเลย์บอล และเอาแต่หมกมุ่นอยู่กับเรื่องผู้หญิง
มิคะโกะพยายามกระตุ้นให้เด็กหนุ่มสนใจต่อการฝึกซ้อมวอลเลย์บอล และเผลอให้คำสัญญาว่าหากพวกเขาชนะการแข่ง เธอจะเปิดหน้าอกให้เด็กหนุ่มเหล่านี้ดู ส่งผลให้พวกเขาตั้งใจฝึกซ้อมกันเป็นพิเศษ ซึ่งเธอเองก็มีความรู้สึกอึดอัดต่อคำสัญญาและมีความสุขที่เด็กหนุ่มตั้งใจฝึกซ้อมในเวลาเดียวกัน และเธอก็ได้เรียนรู้ถึงการเรียกความมั่นใจที่เคยสูญเสียไป ให้กลับคืนมาจากพวกเขาด้วยเช่นกัน

**นักแสดงนำ**
 ฮะรุกะ อะยะเซะ รับบทเป็น มิคะโกะ เทะระชิมะ- มุเนะทะกะ อะโอะกิ รับบทเป็น คะสุกิ โจ- โทรุ นะกะมุระ รับบทเป็น เคนจิ โฮริอุจิ

**สิ่งสืบเนื่อง**
ครูครับ...ผมจะตบเพื่ออกอึ๋ม เคยได้รับเลือกให้เป็นหนึ่งในภาพยนตร์ที่สหมงคลฟิล์มเลือกจัดจำหน่ายในกิจกรรมการกุศล เพื่อหารายได้โดยไม่หักค่าใช้จ่ายสำหรับช่วยเหลือผู้ประสบภัยแผ่นดินไหวและคลื่นสึนามิในโทโฮะกุ พ.ศ. 2554

**รางวัล**
 ชนะรางวัล ไมนิจิฟิล์มคอนเคอร์ส สาขานักแสดงนำหญิงยอดเยี่ยม ฮะรุกะ อะยะเซะ- เสนอชิงรางวัล เจแปนนิสอคาเดมี สาขานักแสดงนำหญิงยอดเยี่ยม ฮะรุกะ อะยะเซะ

**อ้างอิง**

**แหล่งข้อมูลอื่น**
  映画公式サイト date=2009-06-21 -  綾瀬はるか主演『おっぱいバレー』監督 羽住英一郎インタビュー：CINRA.NET
หมวดหมู่:นวนิยายญี่ปุ่น
หมวดหมู่:วรรณกรรมในปี พ.ศ. 2549
หมวดหมู่:ภาพยนตร์ญี่ปุ่น
หมวดหมู่:ภาพยนตร์ที่ออกฉายในปี พ.ศ. 2552
หมวดหมู่:ภาพยนตร์ที่สร้างจากนิยาย
หมวดหมู่:ภาพยนตร์วอลเลย์บอล
ทอม ฮอลแลนเดอร์

โทมัส แอนโทนี "ทอม" ฮอลแลนเดอร์ (Thomas Anthony "Tom" Hollander) เกิดวันที่ 25 สิงหาคม ค.ศ. 1967 เป็นนักแสดงชาวอังกฤษ แสดงในภาพยนตร์เรื่อง Enigma, Gosford Park, Cambridge Spies, Pride & Prejudice, Pirates of the Caribbean, In the Loop, Valkyrie และ Hanna

**อ้างอิง**
หมวดหมู่:นักแสดงอังกฤษ
ปาร์กเกว็ลย์

อาคารบริเวณทางเข้าสวน
ปาร์กเกว็ลย์ (Parc Güell) เป็นคอมเพลกซ์สวนที่มีองค์ประกอบด้านสถาปัตยกรรม ตั้งอยู่บนเนินเขาการ์เม็ล ในเขตกราซิอา เมืองบาร์เซโลนา แคว้นกาตาลุญญา ประเทศสเปน ออกแบบโดยอันตอนี เกาดี สถาปนิกชาวกาตาลา และสร้างตั้งแต่ปี ค.ศ. 1900 ถึง ค.ศ. 1914 มีพื้นที่ครอบคลุม 0.1718 ตารางกิโลเมตร ทำให้เป็นหนึ่งในงานด้านสถาปัตยกรรมที่ใหญ่ที่สุดในยุโรปใต้ โครงการนี้เป็นส่วนหนึ่งในสถานที่ตั้งมรดกโลก ที่เป็นงานของอันตอนี เกาดี

**อ้างอิง**
หมวดหมู่:แหล่งมรดกโลกในประเทศสเปน
หมวดหมู่:สิ่งก่อสร้างในบาร์เซโลนา
ดะโต๊ะยุติธรรม

ไฟล์:Arabischer Maler um 1335 002.jpg|300px|right|thumb|อะบูซัยด์ (Abû Zayd) ให้การต่อดะโต๊ะยุติธรรมแห่งมะอัรรัต (Ma'arrat) ภาพเขียนใน ค.ศ. 1334
ดะโต๊ะยุติธรรม (قاضي, qāḍī; kadi, kadı, kazi, qaadee, qaadi, qadi, qazi หรือ quazi) เป็นตุลาการซึ่งได้รับแต่งตั้งในประเทศมุสลิมเพื่อให้วินิจฉัยปัญหาข้อกฎหมายอิสลาม ทั้งนี้ ตามจารีตประเพณีแล้ว ดะโต๊ะยุติธรรมมีอำนาจวินิจฉัยปัญหาข้อกฎหมายทั้งปวงที่เกี่ยวข้องกับชาวมุสลิม และคำวินิจฉัยของดะโต๊ะยุติธรรมต้องเป็นไปตามอิจญ์มา (ijmāʿ) หรือบรรทัดฐานที่เมธีอิสลามตั้งไว้
สถาบันดะโต๊ะยุติธรรมมีกำเนิดมาจากอัล-ฮะกัม (al-Ḥakam) หรือตุลาการสมัยโบราณ และภายหลังได้เพิ่มเติมคุณสมบัติขึ้นตามเหล่าข้าราชการในท้องที่ที่ชาติอาหรับยึดครอง ส่วนคำว่า "กอฎี" (qāḍī) ในภาษาอาหรับนั้นปรากฏมาตั้งแต่สมัยนบีมุฮัมมัด และใช้เรียกตุลาการมาตลอดระยะประวัติศาสตร์อิสลามและตลอดสมัยรัฐเคาะลีฟะฮ์
ในประเทศไทยปัจจุบัน ดะโต๊ะยุติธรรมเป็นข้าราชการฝ่ายตุลาการศาลยุติธรรมซึ่งมีอำนาจหน้าที่วินิจฉัยชี้ขาดข้อกฎหมายอิสลามในศาลยุติธรรม
หมวดหมู่:ชะรีอะฮ์
หมวดหมู่:องค์กรตุลาการไทย
เจย์ ซิมป์สัน

เจย์-อลิสแตร์ เฟรดเดอริค "เจย์" ซิมป์สัน (เกิด 1 ธันวาคม พ.ศ. 2531) เป็นนักฟุตบอลชาวอังกฤษที่เล่นในตำแหน่ง กองหน้า หรือ ปีก ที่มีความเร็ว เขาเป็นผลผลิตจากทีมอาร์เซนอลอคาเดมี่ และยังเป็นคนแรกที่สามารถทำแฮตทริกในถิ่นอาร์เซนอล ด้วยการทำแฮตทริกเฉือนชนะคาร์ดิฟ ซิตี้ 3-2 ปัจจุบันเขาเล่นให้กับบุรีรัมย์ ยูไนเต็ด ใน ไทยพรีเมียร์ลีก

**ประวัติการค้าแข้ง**
วันที่ 19 กุมภาพันธ์ ปี 2007 เขาเป็นผู้เล่นคนแรกของทีมอาร์เซนอลชุด U-18 ในการแข่งขันเอฟเอ ยูธคัพ ที่อาร์เซนอลชนะคาร์ดิฟไป 3-2 และเป็นผู้เล่นคนแรกในประวัติศาสตร์ที่ยิงแฮททริกได้ในสนาม เอมีเรต สเตเดียม นัดที่เจอกับ คาร์ดิฟ ซิตี้

**มิลวอล์**
ในเดือนสิงหาคมปี 2007 สโมสรมิลวอลล์ ได้ทำสัญญายืมตัวไปเล่น เขาลงเล่นให้ทีมครั้งแรกในฐานะตัวสำรองในเกมส์ลีกคัพที่พบกับฮัดเดอร์ฟิลล์ ทาวน์
ต่อมาเขายิงประตูแรกให้กับทีมในนัดที่แพ้ให้กับสวอนซี 3-2 ในรอบแรกของการแข่งขันฟุตบอลถ้วยทางตอนใต้ ในวันที่ 4 กันยายนปี 2007 และประตูแรกในบอลลีกได้มาในตอนที่ทีมแพ้ให้กับ สวินดอน ทาวน์ 2-1 ในวันที่ 29 กันยายน ปี 20 ซิมซันยิงประตูได้ 8 ประตูจากการลงเล่นทั้งหมด 44นัด ให้มิลวอลล์  นอกจากนี้เขายังถูกโหวตให้เป็นนักเตะที่ดีที่สุดประจำปีในลีกวัน ปี 2008 จากแฟนบอล

**อาร์เซนอลชุดใหญ่**
ซิมซันลงเล่นให้อาร์เซนอลชุดใหญ่ครั้งแรกในนัดที่ชนะ เชฟฟิล ยูไนเต็ดในบอลถ้วยลีกคัพ 6-0 ลงมาเป็นตัวสำรองแทน นิโคลัส เบนเนอร์ในนาทีที่ 71และเขายิงประตูแรกให้กับทีมอาร์เซนอลชุดใหญ่ในบอลถ้วยลีกคัพนัดที่เจอ วีแกนเมื่อปี 2008 และเขาก็ลงเป็นตัวจริงในนัดนั้นด้วย    เขาเซ็นสัญญาใหม่กับอาร์เซนอลเมื่อปี 2008 แต่ถูกปล่อยให้เวส บรอมวิช อัลเบี้ยนยืมตัวไป เขายิงประตูแรกในพรีเมียร์ลีกในนัดที่ลงพบกับ ฮัลล์ ซิตี้ในปี2009

**ควีนส์พาร์ก เรนเจอร์**
เดือนสิงหาคมในปี 2009 เขาถูกยืมตัวไปที่ควีนส์พาร์ก เรนเจอร์ทั้งฤดูกาล เขาลงเล่นให้ควีนส์พาร์ก เรนเจอร์ในนัดแรกที่บุกไปชนะ สคันธอป ยูไนเต็ด 1-0

**ฮัลล์ ซิตี้ ===    
19 สิงหาคม ปี 2010 เขาเซ็นสัญญา 3 ปี กับสโมสรในแชมเปี้ยนชิพ ฮัลล์ ซิตี้ เขาลงเล่นนัดแรกในนัดที่พบกับวัตฟอร์ด เขายิง2ประตูให้กับทีมในนัดที่ชนะ บริสตอล ซิตี้ 2-0 เมื่อวันที่ 18 ธันวาคมปี 2010 หลังจากนั้นก็ถูกปล่อยตัวออกกลับมาที่ มิลวอลล์
ซิมซัน เซ็นสัญญาอีกครั้งกับ มิลวอร์เมื่อวันที่ 31 สิงหาคม 2011 เล่นให้กับมิลวอลล์จนถึง เดือน มกราคม ปี2012

**บุรีรัมย์ ยูไนเต็ด**
ปัจจุบัน เซ็นสัญญา ค้าแข้งกับ บุรีรัมย์ ยูไนเต็ด เป็นเวลา 2 ปี รับค่าเหนื่องราว 2 ล้านบาท ต่อเดือน สวนเสื้อหมายเลข 23 จะลงเล่นในฤดูกาล 2014 ถือว่ากลายเป็นนักเตะคนแรกในไทยพรีเมียร์ลีกที่จะมีค่าตัวแพงที่สุดในซีซั่น 2014
ต่อมาถูกสโมสรยกเลิกสัญญา

**อ้างอิง**

**แหล่งข้อมูลอื่น**
name=Jay Simpson
หมวดหมู่:ผู้เล่นสโมสรฟุตบอลอาร์เซนอล
หมวดหมู่:ผู้เล่นสโมสรฟุตบอลเวสต์บรอมมิชอัลเบียน
หมวดหมู่:ผู้เล่นสโมสรฟุตบอลควีนส์พาร์กเรนเจอส์
หมวดหมู่:กองหน้าฟุตบอล
หมวดหมู่:ผู้เล่นในพรีเมียร์ลีก
แม่แบบ:เหตุการณ์ปัจจุบัน/2556 ตุลาคม 10

* สำนักงานอัยการสูงสุดมีคำสั่งไม่ฟ้อง พ.ต.ท.ทักษิณ ชินวัตร ในคดีก่อการร้าย  (ข่าวสดออนไลน์)
*เจ้าหน้าที่ตำรวจขอคืนพื้นที่ทำเนียบรัฐบาล จากกองทัพประชาชน โค่นระบอบทักษิณ (กปท.) ผู้ชุมนุมบางส่วนไม่พอใจ จึงแยกตัวออกไปชุมนุมยังแยกอุรุพงษ์ เขตราชเทวี และใช้ชื่อกลุ่มใหม่เป็น เครือข่ายนักศึกษาประชาชนปฏิรูปประเทศไทย (คปท.)  (ไทยรัฐออนไลน์)
}
5 จี

5G (เครือข่ายโทรศัพท์มือถือรุ่นหรือระบบไร้สายรุ่นที่ 5) เป็นเครือข่ายไร้สายที่ถูกพัฒนาและเริ่มใช้ในปี พ.ศ. 2561 เป็นต้นมา เทคโนโลยีพื้นฐานได้แก่คลื่นความถี่ (Millimeter wave bands 26, 28, 38, และ 60 GHz) มีประสิทธิภาพสูงสุดถึง 20 จิกะบิตต่อวินาที MIMO(Multiple Input Multiple Output - 64-256 antennas)ประสิทธิภาพสูงซึ่งเร็วกว่า 4G ถึง 10 เท่า  5G ย่านความถี่ต่ำและกลางใช้ความถี่ระหว่าง  600 MHz ถึง 6 GHz โดยเฉพาะระหว่าง 3.5-4.2 GHz
ในปี พ.ศ. 2560 หลายบริษัทต่างพัฒนาเทคโนโลยี 5G เช่น  Samsung, Intel, Qualcomm, Nokia, Huawei, Ericsson, ZTE และอื่น ๆ แม้ว่า 5G จะครอบคุลมทั่วโลกภายในปี 2563 เกาหลีใต้ได้เริ่มให้บริการเทคโนโลยีนี้ที่โอลิมปิกฤดูหนาว 2018 ในปี พ.ศ. 2561 Verizon วางแผนจะให้บริการ 5G FWA ใน 4 เมืองในสหรัฐ แซคราเมนโต แอลเอ อินเดียแนโพลิส และฮิวสตัน
ในประเทศไทย ปี พ.ศ. 2564 ถึงปี พ.ศ. 2565 ได้มีการพัฒนาโครงเครือข่าย 5G โทรคมนาคม โดย กสทช.(ประเทศไทย) ได้มีการอนุมัติการวางโครงเครือข่าย 5G หลังจากการประมูลคลื่นความถี่สำเร็จ และเริ่มเปิดทดสอบในปี พ.ศ. 2564 โดย บริษัท AWN หรือเครือข่าย AIS ได้มีการประกาศให้ผู้ใช้งานในประเทศไทยสามารถใช้งานบริการ 5G ได้แล้ว ( AIS 5G ) หลังจากนั้น บริษัท TRUE ก็ได้เริ่มให้ใช้บริการ 5G ( TRUE 5G ) ต่อมาทาง บริษัท DTAC ก็ได้เปิดการใช้งาน 5G เช่นกัน ( DTAC 5G )

**ความเป็นมาของ 5G**
การสือสารไร้สายรุ่นใหม่ ๆ มักปรากฏทุก ๆ 10 ปี นับจากครั้งแรกที่ระบบเครือข่าย 1G โดย Nordic Mobile Telephone ได้เป็นที่รู้จักกันในปี 1981 ต่อมาระบบเครือข่าย 2G ก็ได้เริ่มถูกใช้งานในปี 1992 ส่วนระบบเครือข่าย 3G ได้ปรากฏเป็นครั้งแรกเมื่อปี 2001 และระบบเครือข่าย 4G ที่ทำงานสอดคล้องกับระบบ IMT Advancedก็ได้รับมาตรฐานในปี 2012 เช่นกัน
การพัฒนาของมาตรฐาน 2G (GSM) และ 3G (IMT-2000 และ UMTS) ที่ใช้เวลาประมาณ 10 ปี จากจุดเริ่มต้นอย่างเป็นทางการของโครงการ  R & D  และการพัฒนาระบบเครือข่าย 4G เริ่มต้น ในปี 2001 หรือ 2002 เทคโนโลยีรุ่นก่อนที่เกิดขึ้นในตลาดไม่กี่ปีก่อนรุ่นมือถือใหม่เช่นระบบ Pre-3G  CDMAOne / IS95 ในสหรัฐอเมริกา ในปี 1995 และระบบ Pre-4G Mobile WiMAX ในภาคใต้ ของเกาหลี ปี 2006 และเป็นครั้งแรกที่ปล่อยสัญญาณ  LTE ในสแกนดิเนเวียเมื่อปี 2009

**อ้างอิง**
หมวดหมู่:การพยากรณ์เทคโนโลยี
พระเจ้าพูแห่งโชซ็อนโบราณ

พระเจ้าพู พระมหากษัตริย์เกาหลีสมัยอาณาจักรโชซ็อนโบราณ มีพระนามเต็มว่า พู โซเย ว็อนด็อก ชีมัน มูด็อก วัง เป็นพระราชโอรสในพระเจ้าทันกุน วังกยอม กับพระนางฮโยซ็อง ตระกูลยง (ภายหลังถูกสถาปนาเป็น พระนางโซย็อน พระราชชนนี) พระเจ้าพูเสด็จสวรรคตด้วยพระอาการพระหทัยวายเมื่อพระชนมายุ 31 พรรษา พระอนุชาได้ครองราชย์ต่อเป็นพระเจ้าชุนแห่งโชซ็อนโบราณ

**ราชตระกูล**

**พระราชินี**
 สมเด็จพระราชินีซ็อนฮเย ตระกูลฮัน แห่งอันซ็อง (พระนางคังซุน พระพันปีหลวง)

**พระสนม**
 พระสนมย็องแฮ ตระกูลซอแห่งชีแม- พระสนมโยอิน ตระกูลมินแห่งชอมิน (ถูกปลดออกจากตำแหน่ง)

**พระราชธิดา**
# องค์หญิงยอฮึง ประสูติแต่สมเด็จพระราชินีซ็อนฮเย ตระกูลฮันแห่งอันซ็อง (พระนางคังซุน พระพันปีหลวง)
# องค์หญิงซ็อคย็อง  ประสูติแต่พระสนมย็องแฮ ตระกูลซอแห่งชีแม
หมวดหมู่:พระมหากษัตริย์เกาหลี
ซำเหนือ

ซำเหนือ (ຊຳເໜືອ) เป็นชุมชนเมืองศูนย์กลางของเมืองซำเหนือ ซึ่งเป็นเมืองเอกของแขวงหัวพัน ประเทศลาว ตั้งอยู่กลางหุบเขาเขียวขจีและอุดมสมบูรณ์ มีความสูงจากน้ำทะเล 1,200 เมตร เป็นเมืองที่มีลักษณะงดงามทางธรรมชาติที่สวยงาม มีพื้นที่ป่าไม้มากมาย มีตลาดในเมืองยามเช้าซึ่งเป็นตลาดใหญ่ที่สุดในเมืองนี้ โดยจะมีชาวบ้าน ชาวค้าขาย ออกมาเดินซื้อของ และมีสินค้าให้เลือกมากมายเช่น อาหารสด อาหารแห้ง ของใช้จากประเทศจีน เวียดนาม และไทย ผ้าทอมือซึ่งเป็นสินค้าที่ขึ้นชื่อของลาวที่ส่งไปขายยังเมืองหลวงพระบางและกรุงเวียงจันทน์มีลวดลายที่ประณีตและสวยงามมาก
สิ่งก่อสร้างของเมืองซำเหนือ

**อ้างอิง**
หมวดหมู่:สถานที่ที่มีประชากรในแขวงหัวพัน
หมวดหมู่:มนุษยพันธุศาสตร์

หมวดหมู่:พันธุศาสตร์
หมวดหมู่:วิวัฒนาการของมนุษย์
หมวดหมู่:ความเป็นญาติและการสืบเชื้อสาย
หมวดหมู่:มานุษยวิทยากายภาพ
หม่อมเจ้าวินิตา รพีพัฒน์

หม่อมเจ้าวินิตา รพีพัฒน์ (ราชสกุลเดิม: กิติยากร; 2 ธันวาคม พ.ศ. 2456 - 6 มีนาคม พ.ศ. 2541) เป็นพระธิดาในพระเจ้าบรมวงศ์เธอ กรมพระจันทบุรีนฤนาถ ประสูติแต่หม่อมลเมียด กิติยากร ณ อยุธยา

**พระประวัติ**
หม่อมเจ้าวินิตา รพีพัฒน์ (ราชสกุลเดิม กิติยากร) มีพระนามลำลองว่า ท่านหญิงแห้ว เป็นพระธิดาในพระเจ้าบรมวงศ์เธอ กรมพระจันทบุรีนฤนาถ ประสูติแต่หม่อมลเมียด กิติยากร ณ อยุธยา (สกุลเดิม เปลี่ยนประยูร) เมื่อวันที่ 2 ธันวาคม พ.ศ. 2456 มีอนุชาและกนิษฐภคินีร่วมพระบิดามารดาเดียวกันรวม 2 องค์ คือ หม่อมเจ้าสุวินิต กิติยากร และหม่อมเจ้ากิติปปียา กิติยากร และมีพระพี่น้องร่วมพระบิดาเดียวกันอีก 22 องค์
หลังจากทรงสำเร็จการศึกษาชั้นประถมและมัธยมที่โรงเรียนราชินีแล้ว ได้เสกสมรสกับหม่อมเจ้าวิมวาทิตย์ รพีพัฒน์ มีโอรสเพียงคนเดียวคือ หม่อมราชวงศ์วิภากร รพีพัฒน์ ซึ่งสมรสกับวุฒิวิฑู วุฒิชัย (เดิม หม่อมเจ้าวุฒิวิฑู วุฒิชัย; พระธิดาในพระเจ้าบรมวงศ์เธอ กรมหลวงสิงหวิกรมเกรียงไกร กับหม่อมประพันธ์ วุฒิชัย ณ อยุธยา) ต่อมาได้หย่าขาดกัน และสมรสใหม่กับเย็นจิตต์ รพีพัฒน์ ณ อยุธยา (สกุลเดิม สัมมาพันธ์) มีบุตรธิดา 3 คน คือ หม่อมหลวงอิทธากร หม่อมหลวงนิภาพร และหม่อมหลวงปกรวิช รพีพัฒน์
ตั้งแต่เสกสมรสแล้ว หม่อมเจ้าวินิตา รพีพัฒน์ ทรงปฏิบัติองค์เป็นแม่บ้านแม่เรือน และมีพระสุขภาพดีมาโดยตลอด เพิ่งเริ่มมีพระอาการประชวรบ้างเล็กน้อยในบั้นปลายแห่งชันษา ซึ่งสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวงทรงห่วงใยยิ่ง มีพระราชเสาวนีย์ให้ส่งไปรับการตรวจรักษาที่โรงพยาบาล และทรงส่งแพทย์ไปตรวจเยี่ยมพระอาการเป็นระยะ ๆ จนวาระสุดท้าย 
หม่อมเจ้าวินิตา รพีพัฒน์ ได้ถึงชีพิตักษัยอย่างสงบด้วยพระอาการหทัยวาย ณ โรงพยาบาลวิชัยยุทธ กรุงเทพมหานคร เมื่อวันศุกร์ที่ 6 มีนาคม พ.ศ. 2541 รวมชันษาได้ 84 ปี 3 เดือน
การนี้ทรงพระกรุณาโปรดเกล้าฯ ให้รับการศพไว้ในพระบรมราชานุเคราะห์ และทรงบำเพ็ญพระราชกุศลพระราชทานเป็นลำดับมา พระราชทานเพลิงศพ ณ เมรุหลวงหน้าพลับพลาอิศริยาภรณ์ วัดเทพศิรินทราวาส เมื่อวันพุธที่ 18 มีนาคม พ.ศ. 2541

**เครื่องราชอิสริยาภรณ์**

**อ้างอิง**
หมวดหมู่:หม่อมเจ้าหญิง
หมวดหมู่:ราชสกุลกิติยากร
หมวดหมู่:ราชสกุลรพีพัฒน์
หมวดหมู่:ผู้ได้รับเครื่องราชอิสริยาภรณ์ ท.จ.ว. (ฝ่ายใน)
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเหรียญรัตนาภรณ์ ภ.ป.ร.3
หมวดหมู่:ผู้ได้รับเหรียญรัตนาภรณ์ อ.ป.ร.5
สโมสรวอลเลย์บอลชลบุรี

สโมสรวอลเลย์บอลชลบุรี หรือชื่อเดิม สโมสรชลบุรี-อี.เทค-แอร์ฟอร์ซ เป็นสโมสรวอลเลย์บอลอาชีพในประเทศไทย ตั้งอยู่ที่จังหวัดชลบุรี โดยทีมนี้เข้าแข่งขันในวอลเลย์บอลไทยแลนด์ลีก และมีสราญจิต เจริญสุข เป็นหัวหน้าทีมคนปัจจุบัน
ในฤดูกาล 2016–17 สโมสรวอลเลย์บอลชลบุรีได้โอนสิทธิ์การเข้าร่วมการแข่งขันให้กับสโมสรวอลเลย์บอลแอร์ฟอร์ซ

**ประวัติสโมสร**
สโมสรชลบุรี-อี.เทค-แอร์ฟอร์ซ ก่อต่อเมื่อปี 2553 โดยทีมงาน อี.เทค เป็นผู้ริเริ่มงาน ซึ่งเป็นวิทยาลัย อี.เทค ที่มีนักศึกษามากกว่า 10,000 คน ปัจจุบันสโมสรฯ ร่วมงานกับชมรมวอลเลย์บอลทหารอากาศ และได้รับการสนับสนุนจาก พณฯ ท่านสนธยา คุณปลื้ม และ ท่านวิทยา คุณปลื้ม ในการสนับสนุนและหางบประมาณมาใช้เพื่อดำเนินการของสโมสรฯซึ่ง บุคลากรส่วนใหญ่ของสโมสรฯ เป็นอาจารย์ที่ วิทยาลัย อี.เทค ทำงานระบบเอกชนสามารถตรวจสอบได้ทุกส่วนงาน สโมสรฯ ส่งทีมเข้าแข่งขันวอลเลย์บอลอาชีพ ไทยแลนด์ลีก มาตั้งแต่ปี 2553 หรือครั้งที่ 5

**เกียรติประวัติและผลงาน**
วอลเลย์บอลไทยแลนด์ลีก - 16px ชนะเลิศ (2): 2010-11, 2011-12- ไฟล์:Med 2.png รองชนะเลิศ (3): 2009-10, 2013-14, 2014-15- ไฟล์:Med 3.png อันดับ 3 (2): 2012-13, 2015-16
วอลเลย์บอลไทยเดนมาร์คซูเปอร์ลีก :- 16px ชนะเลิศ (2): 2014, 2015- ไฟล์:Med 2.png รองชนะเลิศ (1): 2016

**ผลการแข่งขันลีก**

**อดีตผู้เล่น**
- กิตติคุณ ศรีอุทธวงศ์- กิตติเกษม แคนทอง- กิตติศักดิ์ แสงสี- กร นันบุญ- กฤษฎา นิลไสว- คณิต ศิลปศร- จิรายุ รักษาแก้ว- ชนากานต์ คูณมี- ฉัตรมงคล ประเกตุแก้ว- ธีรภัทร วงศ์สกุล- นัฐพงษ์ เกศาพันธ์- ประสิทธิ์ พิลาดวง- ปิยะราช สุขปื้อ- ปิยะรัฐ ตุ้นทัพไทย- พงศกร ประสาร- พิษณุ หารคำตัน- พลวัฒน์ นิตย์คำหาญ- ภูสิทธิ โพธิ์นรินทร์- ยศพล วัฒนะ- ภูวพล โสภาพล- มาวิน มณีวงษ์- ศรันย์ จารวัฒน์- สนั่น นันทยานนท์- สันติ สมสุข- สราญจิต เจริญสุข- วีรศักดิ์ เปรมสังข์- ‎อดิพงษ์ ผลภิญโญ- อนันต์ อนุรักษ์- อนุชิต ภักดีแก้ว- อมร คงบุญ- อาทิตย์ แก้วอ่อนใส- อานนท์ จายไธสง
- ปาโบล เฟร์นันดู
- อ่อง ทู- โจว์ โจว์ ทุย

**ผู้สนับสนุน**
 เอส โคล่า

**อ้างอิง**
ชลบุรี
หมวดหมู่:สโมสรกีฬาที่ก่อตั้งในปี พ.ศ. 2553
หม่อมเจ้าสุวินิต กิติยากร

หม่อมเจ้าสุวินิต กิติยากร (4 มีนาคม พ.ศ. 2459 — 29 มีนาคม พ.ศ. 2523) เป็นพระโอรสในพระเจ้าบรมวงศ์เธอ กรมพระจันทบุรีนฤนาถ ประสูติแต่หม่อมละเมียด กิติยากร ณ อยุธยา และเป็นพระสวามีในพระวรวงศ์เธอ พระองค์เจ้าสุทธสิริโสภา อดีตประธานกรรมการมูลนิธิร่วมจิตน้อมเกล้าเพื่อเยาวชน

**พระประวัติ**
หม่อมเจ้าสุวินิต กิติยากร มีพระนามลำลองว่า ท่านชายภู่ เป็นพระโอรสในพระเจ้าบรมวงศ์เธอ กรมพระจันทบุรีนฤนาถ ประสูติแต่หม่อมละเมียด (สกุลเดิม เปลี่ยนประยูร) เมื่อวันที่ 4 มีนาคม พ.ศ. 2458 เป็นพระราชนัดดาในพระบาทสมเด็จพระจุลจอมเกล้าเจ้าอยู่หัว
หม่อมเจ้าสุวินิต สำเร็จการศึกษาจากโรงเรียนเซ็นต์คาเบรียล จากนั้นได้เสด็จไปศึกษาต่อยังประเทศอังกฤษในระดับชั้นมัธยมศึกษา ที่ Cheltenham College จากนั้นทรงสำเร็จการศึกษาระดับปริญญาตรีสาขาวิศวกรรมไฟฟ้า จากมหาวิทยาลัยเบอร์มิงแฮม 
หลังจากสำเร็จการศึกษาแล้วได้เสด็จกลับมารับราชการเป็นนายช่างโยธา ประจำกรมโยธาเทศบาล ในสมัยที่กรมโยธาฯ ได้คุมการไฟฟ้าส่วนภูมิภาค ในฐานะนายช่างควบคุมการก่อสร้างโรงไฟฟ้าทั่วประเทศในสมัยสงครามโลกครั้งที่สอง จากนั้นได้ลาออกจากราชการมาประกอบธุรกิจเอกชน และดำรงตำแหน่งผู้ช่วยผู้จัดการโรงแรมรัตนโกสินทร์
หม่อมเจ้าสุวินิต กิติยากร เสกสมรสกับพระวรวงศ์เธอ พระองค์เจ้าสุทธสิริโสภา (16 ธันวาคม พ.ศ. 2464 — 2 กุมภาพันธ์ พ.ศ. 2541; พระธิดาในสมเด็จพระเจ้าบรมวงศ์เธอ เจ้าฟ้าจุฑาธุชธราดิลก กรมขุนเพ็ชรบูรณ์อินทราไชย ประสูติแต่หม่อมลออ) อดีตประธานกรรมการมูลนิธิร่วมจิตน้อมเกล้าเพื่อเยาวชน มีธิดา 2 คนคือ - หม่อมราชวงศ์สุนิดา กิติยากร (เกิด 10 มีนาคม พ.ศ. 2487) อดีตบรรณาธิการข่าวสังคมของบางกอกโพสต์และบางกอกเวิลด์ สมรสและหย่ากับสีหชาติ บุณยรัตพันธุ์ มีธิดาคนเดียวคือ สุชาดา ภิรมย์ภักดี- หม่อมราชวงศ์เสาวนิต กิติยากร (22 มีนาคม พ.ศ. 2493 — 15 เมษายน พ.ศ. 2515) เสียชีวิตด้วยอุบัติเหตุทางรถยนต์
หม่อมเจ้าสุวินิต กิติยากร สิ้นชีพิตักษัยเมื่อวันที่ 29 มีนาคม พ.ศ. 2523 สิริชันษา 65 ปี

**พงศาวลี**

**อ้างอิง**
หมวดหมู่:หม่อมเจ้าชาย
หมวดหมู่:ราชสกุลกิติยากร
หมวดหมู่:ศิษย์เก่าจากมหาวิทยาลัยเบอร์มิงแฮม
หมวดหมู่:วิศวกรชาวไทย
หมวดหมู่:บุคคลจากโรงเรียนเซนต์คาเบรียล
หม่อมเจ้ากิติปปียา กิติยากร

หม่อมเจ้ากิติปปียา กิติยากร (6 ธันวาคม พ.ศ. 2466 – 25 พฤษภาคม พ.ศ. 2555) เป็นพระธิดาในพระเจ้าบรมวงศ์เธอ กรมพระจันทบุรีนฤนาถ ประสูติแต่หม่อมละเมียด กิติยากร ณ อยุธยา

**พระประวัติ**
หม่อมเจ้ากิติปปียา กิติยากร มีพระนามลำลองว่า ท่านหญิงองุ่น เป็นพระธิดาในพระเจ้าบรมวงศ์เธอ กรมพระจันทบุรีนฤนาถ ประสูติแต่หม่อมละเมียด กิติยากร ณ อยุธยา (สกุลเดิม เปลี่ยนประยูร) เมื่อวันที่ 6 ธันวาคม พ.ศ. 2466 เป็นพระราชนัดดาในพระบาทสมเด็จพระจุลจอมเกล้าเจ้าอยู่หัว และเป็นพระปิตุจฉา (อาหญิง) องค์เล็กในสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง

**เสกสมรส**
หม่อมเจ้ากิติปปียา กิติยากร เสกสมรสกับ หม่อมเจ้าจีริดนัย กิติยากร เชษฐาต่างมารดา มีโอรสหนึ่งคน คือ หม่อมราชวงศ์วงศ์ดนัย กิติยากร

**สิ้นชีพิตักษัย**
หม่อมเจ้ากิติปปียา กิติยากร สิ้นชีพิตักษัยด้วยโรคมะเร็งที่อันตะคุณ เมื่อวันที่ 25 พฤษภาคม พ.ศ. 2555 สิริชันษา 25 นับเป็นหม่อมเจ้าองค์สุดท้ายของราชสกุลกิติยากร ต่อมาวันที่ 26 พฤษภาคม พ.ศ. 2555 สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ทรงพระกรุณาโปรดเกล้าฯ ให้พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ เสด็จแทนพระองค์ไปในการพระราชทานน้ำหลวงสรงศพ ณ ศาลาสุวรรณวนิชกิจ วัดเทพศิรินทราวาสราชวรวิหาร การนี้พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ พระราชทานหีบทองทึบประกอบศพ ฉัตรเบญจาตั้งประดับ ปี่ กลองชนะประโคมเวลาพระราชทานน้ำหลวงสรงศพ และรับศพอยู่ในพระบรมราชานุเคราะห์โดยตลอด มีพระพิธีธรรมสวดพระอภิธรรมเวลากลางคืน กำหนด 7 คืน ทั้งนี้สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวงทรงพระกรุณาโปรดเกล้าฯ ให้พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถเสด็จแทนพระองค์ไปในการสวดพระอภิธรรมศพ มีพิธีพระราชทานเพลิงศพเมื่อวันที่ 3 กุมภาพันธ์ พ.ศ. 2556 ณ เมรุด้านใต้ วัดเทพศิรินทราวาสราชวรวิหาร

**อ้างอิง**
หมวดหมู่:หม่อมเจ้าหญิง
หมวดหมู่:ราชสกุลกิติยากร
หม่อมเจ้าจรูญฤทธิเดช ชยางกูร

หม่อมเจ้าจรูญฤทธิเดช ชยางกูร (ประสูติ 10 มกราคม พ.ศ. 2476) เป็นพระโอรสในพระเจ้าบรมวงศ์เธอ กรมหมื่นพงษาดิศรมหิป ประสูติแต่หม่อมแหวนศุลี ชยางกูร ณ อยุธยา เป็นพระราชนัดดาในพระบาทสมเด็จพระจอมเกล้าเจ้าอยู่หัว ที่มีพระชนม์ชีพอยู่เป็นองค์สุดท้าย และเป็นหม่อมเจ้าที่มีชันษาสูงสุดในปัจจุบัน

**พระประวัติ**
หม่อมเจ้าจรูญฤทธิเดชเป็นพระโอรสในพระเจ้าบรมวงศ์เธอ กรมหมื่นพงษาดิศรมหิป ประสูติแต่หม่อมแหวนศุลี ชยางกูร ณ อยุธยา (สกุลเดิม บุญยมาลิก; บุตรีหลวงพิทักษ์นันทนาการ) เมื่อวันที่ 10 มกราคม พ.ศ. 2475 (แบบสากลคือ พ.ศ. 2476) และเป็นพระราชนัดดาในพระบาทสมเด็จพระจอมเกล้าเจ้าอยู่หัว
หม่อมเจ้าจรูญฤทธิเดชมีโสทรเชษฐภาดาและโสทรเชษฐภคินีรวมสององค์ คือ หม่อมเจ้าเวียงวัฒนา ชยางกูร และหม่อมเจ้าอุทัยเที่ยง ชยางกูร
หม่อมเจ้าจรูญฤทธิเดชเริ่มทรงงานที่บริษัทเมืองไทยประกันชีวิต ต่อมาในปี พ.ศ. 2510 จึงมาทรงงานในสังกัดกองก่อสร้างและบูรณะ สำนักการโยธา เทศบาลนครกรุงเทพ (กรุงเทพมหานคร) จนเกษียณอายุ

**กรณียกิจ**
หม่อมเจ้าจรูญฤทธิเดช ชยางกูร ทรงปฏิบัติกรณียกิจต่าง ๆ เช่น- เสด็จเป็นเจ้าภาพร่วมกับสมาชิกราชสกุลชยางกูร ในการบำเพ็ญพระกุศลสวดพระอภิธรรมพระศพ สมเด็จพระสังฆราชเจ้า กรมหลวงวชิรญาณสังวร ณ ตำหนักเพ็ชร วัดบวรนิเวศราชวรวิหาร เมื่อวันที่ 2 สิงหาคม พ.ศ. 2558- เสด็จเป็นเจ้าภาพร่วมกับหม่อมเจ้าเวียงวัฒนา ชยางกูร, หม่อมเจ้าอุทัยเที่ยง ชยางกูร และหม่อมจรุงใจ ชยางกูร ณ อยุธยา ในการบำเพ็ญพระกุศลถวายพระบรมศพพระบาทสมเด็จพระมหาภูมิพลอดุลยเดชมหาราช บรมนาถบพิตร ณ พระที่นั่งดุสิตมหาปราสาท ในพระบรมมหาราชวัง เมื่อวันที่ 9 ธันวาคม พ.ศ. 2559- เสด็จพร้อมด้วย หม่อมเจ้าเวียงวัฒนา ชยางกูร, หม่อมเจ้าอุทัยเที่ยง ชยางกูร และหม่อมจรุงใจ ชยางกูร ณ อยุธยา ไปทรงเยี่ยมชมงานอุ่นไอรักคลายความหนาว "สายน้ำแห่งรัตนโกสินทร์" ซึ่งพระบาทสมเด็จพระวชิรเกล้าเจ้าอยู่หัว ทรงพระกรุณาโปรดเกล้าฯ ให้จัดขึ้น ณ พระลานพระราชวังดุสิต​ และสนามเสือป่า​ เมื่อวันที่ 12 มกราคม พ.ศ. 2562- เสด็จแทนพระองค์ไปทรงบำเพ็ญพระราชกุศลถวายเครื่องสังฆทาน ผ้าไตร และเครื่องไทยธรรม พระราชทานแก่พระครูวรกิจธำรง เจ้าอาวาสวัดตึก จังหวัดนนทบุรี  เมื่อวันที่ 10 กันยายน พ.ศ. 2562
ทั้งนี้ พระบาทสมเด็จพระวชิรเกล้าเจ้าอยู่หัว ทรงพระกรุณาโปรดเกล้าฯ ให้พลอากาศเอกสุบิน ชิวปรีชา กรมวังผู้ใหญ่ประจำพระองค์ อัญเชิญพวงมาลัยและกระเช้าพระราชทานไปทูลถวาย หม่อมเจ้าเวียงวัฒนา ชยางกูร​, หม่อมเจ้าอุทัยเที่ยง ชยางกูร​ และหม่อมเจ้าจรูญฤทธิเดช ชยางกูร​ เนื่องในโอกาสวันขึ้นปีใหม่ เมื่อวันที่ 4 มกราคม พ.ศ. 2562

**ครอบครัว**
หม่อมเจ้าจรูญฤทธิเดช ชยางกูร เสกสมรสกับหม่อมจรุงใจ ชยางกูร ณ อยุธยา มีธิดาสามคน ได้แก่- หม่อมราชวงศ์ชฎาทิพย์ ชยางกูร- หม่อมราชวงศ์มาลาทิพย์ ใหญ่ไล้บาง สมรสกับพันตำรวจโทภิญโญ ใหญ่ไล้บาง มีบุตรสามคน ได้แก่
** พันตรี นายแพทย์อภิรมย์ ใหญ่ไล้บาง นายแพทย์ประจำโรงพยาบาลค่ายสมเด็จพระนเรศวรมหาราช
** ฤทธิไชย ใหญ่ไล้บาง
** กันตวัฒน์ ใหญ่ไล้บาง- หม่อมราชวงศ์จุฑาทิพย์ ชยางกูร สมรสกับสุวัชชัย ปานพิพัฒน์ มีธิดาหนึ่งคน คือ
** อนัตตา ปานพิพัฒน์

**เกียรติยศ**

**พงศาวลี**

**อ้างอิง**
หมวดหมู่:หม่อมเจ้าชาย
หมวดหมู่:ราชสกุลชยางกูร
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ท.จ.ว.
โปรโตไทป์ 2

โปรโตไทป์ 2 (langx|en|PROTOTYPE 2) เป็นวิดีโอเกมประเภทแอกชั่นผจญภัยโอเพนเวิลด์ ที่พัฒนาโดย Radical Entertainment และจัดจำหน่ายโดย Activision โดยวางจำหน่ายในวันที่ 24 เมษายน ค.ศ. 2012 สำหรับเครื่องเล่นเพลย์สเตชัน 3 และเอกซ์บอกซ์ 360 ,ในทวีปอเมริกาเหนือในวันที่ 24 กรกฎาคม ค.ศ. 2012 และทวีปยุโรปในวันที่ 27 กรกฎาคม ค.ศ. 2012 สำหรับไมโครซอฟท์ วินโดวส์ โดยเป็นภาคต่อจากโปรโตไทป์ ในปี ค.ศ. 2009

**อ้างอิง**

**แหล่งข้อมูลอื่น**
หมวดหมู่:วิดีโอเกมที่ออกวางจำหน่ายในปี พ.ศ. 2555
หมวดหมู่:วิดีโอเกมแอ็กชันผจญภัย
หมวดหมู่:วิดีโอเกมโอเพนเวิลด์
หมวดหมู่:เกมสำหรับเพลย์สเตชัน 3
หมวดหมู่:โปรโตไทป์ (ซีรีส์)
หมวดหมู่:วิดีโอเกมบันเทิงคดีแนววิทยาศาสตร์
หมวดหมู่:วิดีโอเกมภาคต่อ
หมวดหมู่:วิดีโอเกมที่พัฒนาขึ้นในประเทศแคนาดา
หมวดหมู่:เกมสำหรับวินโดวส์
หมวดหมู่:เกมสำหรับเอกซ์บอกซ์ 360
หมวดหมู่:วิดีโอเกมที่มีฉากในนครนิวยอร์ก
หมวดหมู่:วิดีโอเกมซูเปอร์ฮีโร
หมวดหมู่:วิดีโอเกมลอบเร้น
เดอรัม

เดอรัม (Durham /'dʌrəm/) เป็นเมืองเล็ก ๆ ทางตะวันออกเฉียงเหนือของอังกฤษ เป็นเมืองหลวงของมณฑลเดอรัม อยู่ห่างจากเมืองนิวคาสเซิลอะพอนไทน์ลงมาทางใต้ประมาณ 25 กม. ตั้งอยู่บนแม่น้ำเวียร์ (River Wear) ซึ่งไหลล้อมรอบเมืองทั้งสามด้าน
เดอรัมเป็นที่รู้จักกันดีจากอาสนวิหารเดอรัมและปราสาทแบบนอร์มันที่ตั้งอยู่ในเมือง ซึ่งยูเนสโกประกาศให้เป็นมรดกโลก และมหาวิทยาลัยเดอรัม ซึ่งเป็นมหาวิทยาลัยที่เก่าแก่เป็นอันดับสามของอังกฤษ (อันดับ 1 คือมหาวิทยาลัยออกซฟอร์ด และอันดับ 2 คือมหาวิทยาลัยเคมบริดจ์)

**ชื่อ**
คำว่า “เดอรัม” มาจากคำว่า “dun” ของภาษาอังกฤษเก่า ซึ่งแปลว่าเนินและภาษานอร์สโบราณ “holme” ที่แปลว่าเกาะ บาทหลวงแห่งเดอรัมใช้ภาษาละตินแปลงของชื่อเมืองในการลงนามที่ลงเป็น T“N. “Dunelm”” บ้างก็ว่ามาจากตำนาน “Dun Cow” และหญิงรีดนมที่นำพระที่แบกร่างของนักบุญคัธเบิร์ต (Saint Cuthbert) จากลินดิสฟาร์น (Lindisfarne) ไปยังที่ที่เป็นที่ตั้งเมืองในปัจจุบันในปี ค.ศ. 995 เชื่อกันว่าซอยดันคาวว์เป็นถนนสายแรกของเดอรัม อยู่ทางตะวันออกของมหาวิทยาลัยเดอรัม และทราบได้จากชื่อที่แกะไว้บนหินทางด้านใต้ของอาสนวิหาร เดอรัมมีชื่อแตกต่างกันไปในประวัติศาสตร์ บ้างก็ว่าเดิมมาจากภาษานอร์ดิค “Dun Holm” ต่อมาเปลี่ยนไปเป็น “Duresme” โดยชาวนอร์มัน และรู้จักกันในชื่อภาษาละตินว่า “Dunelm” ชื่อ “Durham” ที่ใช้ในปัจจุบันมาใช้กันในภายหลัง นักประวัติศาสตร์ โรเบิร์ต เซอร์ทีส์ (Robert Surtees) ลำดับการเปลี่ยนชื่อในหนังสือ “History and Antiquities of the County Palatine of Durham” แต่ก็กล่าวว่าเป็นไปได้ยากที่จะทราบว่าชื่อที่ใช้ในปัจจุบันเริ่มขึ้นเมื่อใด

**อ้างอิง**

**ดูเพิ่ม **
 มหาวิทยาลัยเดอรัม- อาสนวิหารเดอรัม- ปราสาทเดอรัม- มลฑลเดอรัม 

**แหล่งข้อมูลอื่น**
  Durham County Council-  Durham World Heritage Site
หมวดหมู่:นครในสหราชอาณาจักร
หมวดหมู่:เมืองมหาวิทยาลัย
หมวดหมู่:เมืองเทศมณฑลในอังกฤษ
หมวดหมู่:เมืองในเทศมณฑลเดอรัม
วิลล์ยูบีแดร์

วิลล์ยูบีแดร์ (Will You Be There) เป็นเพลงของนักร้องชาวอเมริกัน ไมเคิล แจ็กสัน โดยได้วางจำหน่ายในวันที่ 28 มิถุนายน ค.ศ. 1993 โดยค่ายเพลงอีพิก เป็นซิงเกิลที่ 8 จากอัลบั้มปี ค.ศ. 1991 Dangerous เพลงนี้เคยใช้เป็นเพลงประกอบภาพยนตร์เรื่อง Free Willy 
ซิงเกิลนี้ประสบความสำเร็จมากขึ้นในสหรัฐอเมริกา ซึ่งมียอดขายได้กว่า 500,000 ชุดและจัดอันดับที่ 10 ในเวลา 6 สัปดาห์ ต่อมาซิงเกิลนี้มียอดขาย 1,600,000 ชุดทั่วโลก

**รายชื่อเพลง**
 CD single and 12":
# "Will You Be There" (edit) – 5:22
# "Man in the Mirror" – 5:20
# "Girlfriend" – 3:04
# "Will You Be There" (album version) – 7:40- CD promo:
# "Will You Be There" (radio edit) – 3:40- 7" and cassette:
# "Will You Be There" (radio edit) – 3:40
# "Will You Be There" (instrumental) – 3:40- 3-inch:
# "Will You Be There" (radio edit) – 3:40
# "Girlfriend" – 3:04

**อันดับเพลง**

**อันดับสูงสุด**

**สถิติสิ้นปี**

**อ้างอิง**

**แหล่งข้อมูลอื่น**
 Lyrics date=2013-11-30  at Metrolyrics.com- Official YouTube video
หมวดหมู่:เพลงในปี พ.ศ. 2534
หมวดหมู่:ซิงเกิลในปี พ.ศ. 2536
หมวดหมู่:เพลงของไมเคิล แจ็กสัน
หมวดหมู่:เพลงที่ประพันธ์คำร้องโดยไมเคิล แจ็กสัน
หมวดหมู่:เพลงบันทึกเสียงที่ผลิตโดยไมเคิล แจ็กสัน
เลิฟออร์ซัมติงไลก์อิต

เลิฟออร์ซัมติงไลค์อิท (Love or Something Like It) เป็นสตูดิโออัลบั้มลำดับที่ 5 ของ เคนนี โรเจอส์ ศิลปินเพลงคันทรีชาวอเมริกา วางขายในปี 1978 ถือเป็นอัลบั้มอันดับ 1 ลำดับที่ 4 ของ โรเจอส์

**ภาพรวม**
เพลงชื่อเดียวกับอัลบั้ม "Love or Something Like It" สามารถขึ้นสู่อันดับสูงสุดในชาร์ตเพลงคันทรีได้ แม้ว่าจะเป็นเพลงเดียวที่ตัดเป็นซิงเกิลจากอัลบั้มนี้ก็ตาม อีกหนึ่งเพลงคือ "Momma's Waiting" (โรเจอส์เป็นผู้แต่ง) ถูกปล่อยออกมาเป็น B-side ของเพลงดังอย่าง The Gambler ในปี 1978 "Momma's Waiting" แต่เดิมถูกร้องโดยโรเจอส์และวงเดอะเฟิรส์อิดิชั่นในปี 1970
คริส โบลตัน ผู้เขียนชีวประวัติ เขียนไว้ใน Sleevnotes ของอัลบั้มที่ผลิตใหม่ในปี 2009 จาก Edsel record label ว่าเพลง "I Could Be So Good For You" เป็นเพลงที่ เคนนี พยามข้ามไปยังแนวดิสโก้ ซึ่งอาจเป็นสาเหตุที่ทำให้อัลบั้มนี้มีเพียงแค่ซิงเกิลเดียว โบลตันเรียกเพลง "Momma's Waiting" มีความคล้ายเพลง "Mama Tried" ของ Merle Haggard และกล่าวว่าเพลงทั้งอัลบั้มมีความเป็นเพลงป้อปสูงกว่าทุกอัลบั้มที่ผ่านมาของโรเจอส์ แต่เพลงที่ดีที่สุดในอัลบั้มก็ยังคงมีความเป็นคันทรีสูงอยู่

**รายชื่อเพลง**
# "Love or Something Like It" (Kenny Rogers, Steve Glassmeyer) 2:51
# "There's a Lot of That Going Around" (Jim Hurt, Steve Pippin) 2:41
# "Buried Treasures" (Charlie Phillips, Ernie Rowell) 3:17
# "Something About Your Song" (Jon Hassell) 2:38
# "Momma's Waiting" (Kenny Rogers, Terry Williams) 4:07
# "We Could Have Been the Closest of Friends" (John Thomas Slate, Steve Pippin) 3:11
# "I Could Be So Good for You" (Alan Rush, Dennis Linde, Randy Cullers, Thomas Cain) 2:58
# "Sail Away" (Rafe Van Hoy) 3:31
# "Even a Fool Would Let Go" (Kerry Chater, Tom Snow) 3:07
# "Highway Flyer" (Doug Owen, Stephen Allen Davis) 2:16
# "Starting Again" (Kenny Rogers, Steve Glassmeyer) 3:09

**บุคคลากร**
Kenny Rogers - guitar, vocals
*Billy Sanford, Fred Carter, Jerry Shook, Jimmy Capps, Randy Dorman, Rick Harper - guitar
*Pete Drake - steel guitar
*Bob Moore, Joe Osborn, Tommy Allsup -  bass
*Hargus "Pig" Robbins, Gene Golden, Steve Glassmeyer, Edgar Struble - keyboards
*Jerry Carrigan, Bobby Daniels - drums
*Bill Joor, Dennis Good, Phil Forrest, Roger Bissell - horns
*Janie Fricke, The Jordanaires, Wendellyn Suits - background vocals
*Byron Bach, Carl Gorodetzky, Gary Vanosdale, George Binkley, Lennie Haight, Marvin Chantry, Roy Christensen, Samuel Terranova, Sheldon Kurland, Wilfred Lehmann - strings
*Bill Justis - string arrangement
*Billy Sherrill  -engineer

**ชาร์ต**

**อ้างอิง**
หมวดหมู่:อัลบั้มเพลงในปี พ.ศ. 2521
โจ แจ็กสัน (ผู้จัดการ)

โจเซฟ วอลเตอร์ "โจ" แจ็กสัน (Joseph Walter "Joe" Jackson) เกิดเมื่อวันที่ 26 กรกฎาคม ค.ศ. 1928 - 27 มิถุนายน ค.ศ. 2018 เป็นผู้จัดการความสามารถพิเศษ และเป็นบิดาของราชาเพลงป็อบไมเคิล แจ็กสัน ,นักร้องเจเน็ต แจ็กสัน และเดอะแจ็กสันไฟฟ์

**บุตร**
แจ็กสันมีบุตรกับภรรยาแคทธีริน สครูส์ด้วยกัน 10 คน 
*มอรีน เรย์ลเลตต์ "เร็บบี้" แจ็กสัน (เกิด 29 พฤษภาคม ค.ศ. 1950)
*ซิกมันด์ แอ็สโค "แจ็กกี้" แจ็กสัน (เกิด 4 พฤษภาคม ค.ศ. 1951)
*โทเรียโน อดาเรียล "ทีโน" แจ็กสัน (เกิด 15 ตุลาคม ค.ศ. 1953)
*เจอร์เมน ลา จาว์น แจ็กสัน (เกิด 11 ธันวาคม ค.ศ. 1954)
*ลา โทยา อีวอนน์ แจ็กสัน (เกิด 29 พฤษภาคม ค.ศ. 1956)
*บรานดอน แจ็กสัน (12 มีนาคม ค.ศ. 1957 - เสียชีวิตในวันเกิด)
*มาร์ลอน เดวิด แจ็กสัน (เกิด 12 มีนาคม ค.ศ. 1957)
*ไมเคิล โจเซฟ แจ็กสัน (29 สิงหาคม ค.ศ. 1958 – 25 มิถุนายน ค.ศ. 2009)
*สตีเวน แรนดอลล์ "แรนดี" แจ็กสัน (เกิด 29 ตุลาคม ค.ศ. 1961)
*เจเน็ต ดามิตา โจ แจ็กสัน (เกิด 16 พฤษภาคม ค.ศ. 1966)
แจ็คสันยังมีลูกสาวอีกคนหนึ่งที่เกิดในวันที่ 30 สิงหาคม ค.ศ.1974 ชื่อ โจช์ 'วอนน' แจ็คสัน ในขณะที่เขามีความสัมพันธ์ในตอนอายุ 25 ปีกับผู้หญิงคนหนึ่งชื่อเชอริล เทอร์เรลล์

**อ้างอิง**

**แหล่งข้อมูลอื่น**
  Official website for Joseph Jackson date=2014-02-08 -  Profile at German branch of Random House date=2006-05-25 -  BBC Interview 2003
หมวดหมู่:ชาวอเมริกันเชื้อสายแอฟริกา
หมวดหมู่:บุคคลที่เกิดในปี พ.ศ. 2472
หมวดหมู่:ผู้เขียนอัตชีวประวัติชาวอเมริกัน
วิฑูรย์ วงษ์ไกร

วิฑูรย์ วงษ์ไกร (1 ตุลาคม พ.ศ. 2494 – มกราคม พ.ศ. 2566) อดีตสมาชิกสภาผู้แทนราษฎรจังหวัดยโสธร 5 สมัย

**ประวัติ**
วิฑูรย์ เกิดเมื่อวันที่ 1 ตุลาคม พ.ศ. 2494 เป็นบุตรนายฮอง นางสนิท วงษ์ไกร 
สำเร็จการศึกษา ศิลปศาสตรบัณฑิต และได้รับศิลปศาสตรมหาบัณฑิตกิตติมศักดิ์ สาขารัฐศาสตร์ จากมหาวิทยาลัยรามคำแหง

**การทำงาน**
วิฑูรย์ เคยดำรงตำแหน่งนักจัดรายการวิทยุ และ หัวหน้าสถานีวิทยุ จ.ส. 4 จังหวัดยโสธร โดยรายการที่วิฑูรย์จัด คือ รายการเพลงลูกทุ่ง

**งานการเมือง**
วิฑูรย์ ได้รับเลือกตั้งสมาชิกสภาผู้แทนราษฎรครั้งแรก ใน พ.ศ. 2529 สังกัดพรรคปวงชนชาวไทย และได้รับเลือกเรื่อยมาจนถึง พ.ศ. 2548 รวม 5 สมัย
ต่อมาได้รับแต่งตั้งเป็นกรรมการบริหาร พรรคไทยรักไทย ซึ่งต่อมา ใน พ.ศ. 2550 เขาถูกตัดสิทธิ์ทางการเมือง เป็นระยะเวลา 5 ปี
ในปี พ.ศ. 2555 เขาพร้อมกับสมาชิกบ้านเลขที่ 111 อีกจำนวนมาก ได้สมัครเข้าร่วมงานกับพรรคเพื่อไทย 

**สมาชิกสภาผู้แทนราษฎร**
วิฑูรย์ วงษ์ไกร ได้รับการเลือกตั้งเป็นสมาชิกสภาผู้แทนราษฎรทั้งหมด 5 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดยโสธร สังกัดพรรคปวงชนชาวไทย
# การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดยโสธร สังกัดพรรคกิจสังคม
# การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 จังหวัดยโสธร สังกัดพรรคกิจสังคม
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดยโสธร สังกัดพรรคไทยรักไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดยโสธร สังกัดพรรคไทยรักไทย

**เครื่องราชอิสริยาภรณ์**

**อ้างอิง**
หมวดหมู่:บุคคลจากอำเภอเมืองยโสธร
หมวดหมู่:นักจัดรายการวิทยุ
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดยโสธร
หมวดหมู่:พรรคชาติพัฒนา (พ.ศ. 2535)
หมวดหมู่:พรรคกิจสังคม
หมวดหมู่:นักการเมืองพรรคไทยรักไทย
หมวดหมู่:นักการเมืองพรรคเพื่อไทย
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
หมวดหมู่:ผู้ได้รับปริญญากิตติมศักดิ์จากมหาวิทยาลัยรามคำแหง
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
เดฟ แมคออร์ลีย์

เดฟ แมคออร์ลีย์ (Dave McAuley)  เป็นอดีตแชมป์โลกรุ่นฟลายเวท IBF ชาวไอร์แลนด์เหนือ สหราชอาณาจักร เกิดเมื่อ 15 มิถุนายน พ.ศ. 2504 เริ่มชกมวยสากลอาชีพเมื่อ พ.ศ. 2526 เสมอกับจอห์น เอ็มไวพู หลังจากนั้น ขึ้นชกชนะอย่างต่อเนื่อง จนได้ชิงแชมป์อังกฤษรุ่นฟลายเวท เมื่อ 20 ตุลาคม พ.ศ. 2529 ชนะน็อค โจ เคลลีย์จากสกอตแลนด์ ยก 9 และได้ชิงแชมป์โลกเป็นครั้งแรกเมื่อ 25 เมษายน พ.ศ. 2530 โดยชิงแชมป์โลกรุ่นฟลายเวท WBA แต่ไม่สำเร็จ แพ้น็อค ฟิเดล บาร์ซ่า ยก 13 แม็คออร์ลีย์ขึ้นชกแก้มือกับบาร์ซ่าอีกครั้งแต่เป็นฝ่ายแพ้คะแนนไป
ต่อมา ในวันที่ 7 มิถุนายน พ.ศ. 2532 แม็คออร์ลีย์ขึ้นชิงแชมป์โลกรุ่นฟลายเวท IBF คราวนี้เป็นฝ่ายชนะคะแนนดุ๊ก แมคแคนซ์จากอังกฤษ ได้แชมป์โลกมาครอง แม็คออร์ลีย์ป้องกันตำแหน่งไว้ได้ 5 ครั้ง ก่อนจะเสียแชมป์โลกให้โรดอลโฟ บลังโก โดยเป็นฝ่ายแพ้คะแนนไปเมื่อ 11 มิถุนายน พ.ศ. 2535 หลังจากนั้นได้ประกาศแขวนนวมไป

**เกียรติประวัติ**
 แชมป์โลกรุ่นฟลายเวท IBF
** ชิง 7 มิถุนายน 2532 ชนะคะแนน ดุ๊ก แมคเดนซ์
** ป้องกันแชมป์ครั้งที่ 1, 8 พฤศจิกายน 2532 ชนะคะแนน โดดี้ พีญาโลซา 
** ป้องกันแชมป์ครั้งที่  2, 17 มีนาคม 2533ชนะคะแนน หลุยส์ เคอร์ติส
** ป้องกันแชมป์ครั้งที่ 3, 15 กันยายน 2533 ชนะคะแนน โรดอลโฟ บลังโก
** ป้องกันแชมป์ครั้งที่ 4, 11 พฤษภาคม 2534 ชนะคะแนน เปโดร เฟลิเซียโน
** ป้องกันแชมป์ครั้งที่ 5, 7 กันยายน 2534 ชนะน็อค จาคอป แมตลารา ยก 10
** เสียแชมป์ 11 มิถุนายน 2535 แพ้คะแนน โรดอลโฟ บลังโก- เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่นฟลายเวท WBA เมื่อ 25 เมษายน พ.ศ. 2530 แพ้น็อค ฟิเดล บาร์ซ่า ยก 13
** ชิงแชมป์โลกรุ่นฟลายเวท WBA เมื่อ พ.ศ. 2531 แพ้คะแนน ฟิเดล บาร์ซ่า 

**อ้างอิง**
 ย้อนอดีตมวยดัง: เดฟ แม็คออร์ลีย์ แชมป์โลกขวัญใจชาวไอริช. นิตยสารมวยโลก. ฉบับที่ 712 29 เมษายน – 5 พฤษภาคม 2541 หน้า 42 – 43
หมวดหมู่:นักมวยสากลชาวไอร์แลนด์เหนือ
หมวดหมู่:แชมป์โลก IBF
หมวดหมู่:บุคคลจากเทศมณฑลแอนทริม
สโมสรช้าง

สโมสรช้าง หรือชื่อเดิม สโมสรเฟดเดอร์บรอย (Federbrau Volleyball) เป็นสโมสรวอลเลย์บอลหญิง ซึ่งตั้งอยู่ที่กรุงเทพมหานคร ประเทศไทย สโมสรนี้เข้าแข่งขันรายการไทยแลนด์วอลเลย์บอลแชมเปียนชิพ ซีรีย์เอ ซึ่งเริ่มขึ้นใน พ.ศ. 2551 

**ประวัติ**
ทีมชนะการแข่งชิงแชมป์สโมสรเอเชีย 2009 หลังจากเป็นฝ่ายชนะทีมเทียนจินบริดจสโตนในรอบชิงชนะเลิศ ซึ่ง อรอุมา สิทธิรักษ์ ชนะรางวัลผู้เล่นทรงคุณค่า รวมถึงรางวัลตบยอดเยี่ยม, นุศรา ต้อมคำ ชนะรางวัลเสิร์ฟยอดเยี่ยม และวรรณา บัวแก้ว ชนะรางวัลลิเบอโรยอดเยี่ยม
ส่วนในการแข่งชิงแชมป์สโมสรเอเชีย 2010 ทีมนี้เป็นฝ่ายชนะทีมเชตีซู อัลมาตี จากประเทศคาซัคสถาน ซึ่ง นุศรา ต้อมคำ ชนะรางวัลผู้เล่นทรงคุณค่า และอรอุมา สิทธิรักษ์ ชนะรางวัลทำคะแนนยอดเยี่ยม รวมถึงรางวัลตบยอดเยี่ยมสำหรับทีมดังกล่าว
ในฐานะผู้ชนะการแข่งขันของสมาพันธ์วอลเลย์บอลเอเชีย ส่งผลให้ทีมนี้ได้รับสิทธิเข้าสู่การแข่งวอลเลย์บอลหญิงชิงแชมป์สโมสรโลก 2010 ในที่สุด

**ผู้เล่นในทีม**

**เจ้าหน้าที่ชุดปัจจุบัน**
ข้อมูล ณ เดือนธันวาคม พ.ศ. 2553 - หัวหน้าผู้ฝึกสอน: THA เกียรติพงษ์ รัชตเกรียงไกร- ผู้ช่วยผู้ฝึกสอน: THA น.ต.ณัฐพนธ์ ศรีสมุทรนาค

**เกียรติประวัติ**

**วอลเลย์บอลชิงแชมป์สโมสรเอเชีย**
 2009 - 16px ชนะเลิศ- 2010 - 16px ชนะเลิศ- 2011 - 16px ชนะเลิศ- 2012 - ไฟล์:Med 3.png อันดับ 3

**วอลเลย์บอลชิงแชมป์สโมสรโลก**
 2010 — อันดับ 5- 2011 — อันดับ 5

**อดีตผู้เล่น**
อุทัยวรรณ แก่นสิงห์
*วณิชยา หล่วงทองหลาง
*กมลพร สุขมาก

**อ้างอิง**

**แหล่งข้อมูลอื่น**
  TEAM COMPOSITION 
ช้าง
รักสุดปลายฟ้า

รักสุดปลายฟ้า เป็นละครโทรทัศน์ไทย แนวโรแมนติก-คอมเมดี นำแสดงโดย นัฐฐพนธ์ ลียะวณิช,พิมพ์มาดา บริรักษ์ศุภกร ออกอากาศเมื่อวันที่ 22 มีนาคม พ.ศ. 2555-25 เมษายน พ.ศ. 2555 เวลา 18.30 - 20.00 น. ทางสถานีวิทยุโทรทัศน์ไทยทีวีสีช่อง 3 ผลิตโดย บริษัท ดวงมาลีมณีจันทร์ จำกัด บทประพันธ์โดย วัตตรา  บทโทรทัศน์โดย ดอกแก้ว กำกับการแสดงโดย คฑาเทพ ไทยวานิช

**รายชื่อนักแสดงนำ**
 นัฐฐพนธ์ ลียะวณิช   รับบทเป็น    ทัตเทพ- พิมพ์มาดา บริรักษ์ศุภกร   รับบทเป็น    ม่านฟ้า/แมซอน- ภัณฑิลา ฟูกลิ่น   รับบทเป็น    มาริสา/มาแด- ภัทรภณ โตอุ่น   รับบทเป็น    บารมี/บาจอ- ธนิดา กาญจนวัฒน์   รับบทเป็น    ชินานาฎ- ชญาน์ทัต อยู่เป็นแก้ว   รับบทเป็น    จาเซ- จักรกฤษณ์ อำมะรัตน์   รับบทเป็น   เม่งซึง- ภุชงค์ โยธาพิทักษ์    รับบทเป็น   ไมซัน- พิมพ์อักษิพร วินโกมินทร์   รับบทเป็น    ลูซาน- อนันต์ บุญนาค   รับบทเป็น   กังเซ- ภัสสร บุณยเกียรติ   รับบท   ผอูน- อรสา พรหมประทาน   รับบทเป็น   แม่ชื่น- ศิระ แพทย์รัตน์   รับบทเป็น   เทียนชัย- พาเมล่า เบาว์เด้น   รับบทเป็น   จันทร์ฉาย- สุพจน์ จันทร์เจริญ   รับบทเป็น   เพชรรุ่ง- เพ็ญศรี ปิ่นทอง   รับบทเป็น   แมว- สุเมธ องอาจ   รับบทเป็น   ธงชัย- จุฑามาศ ปลั่งสุชน   รับบทเป็น   นงนุช- นันทิกานต์ สิงหา   รับบทเป็น   ญาดา- สุรินทร คารวุตม์   รับบทเป็น   ตองยี- สิริพงษ์ สุขสมนาค   รับบทเป็น   จาก้วย- รณวีร์ เสรีรัตน์   รับบทเป็น   มิงกู- สันติ สมบัติ   รับบทเป็น   จ๊อกเซ- เอกริน อารีรักษ์   รับบทเป็น   ไอโละ- เอนก อินทจันทร์   รับบทเป็น   ซาโม- ลลิตา ไพศาล    รับบทเป็น   มินเดี๊ยะ

**นักแสดงรับเชิญ**
 เอกพันธ์ บรรลือฤทธิ์   รับบทเป็น   นำชัย- สุธีรัชย์ ชาญนุกูล   รับบทเป็น   ผีฟ้า- จิรายุทธ คันธยศ   รับบทเป็น   หมูแฮม- ด.ช.จิรายุ ขุนรักษ์  รับบทเป็น  บารมี/บาจอ (วัยเด็ก)- ด.ช.ยงศิลป์ วงศ์พนิตนนท์  รับบทเป็น  ทิวา (หลานชายฑัตเทพ)- ด.ญ.ธีรตา สมใจประสงค์  รับบทเป็น  จ๊ะจ๋า/เจนหลง - ด.ญ.นภัสธนันท์ นิมจิรวัฒน์  รับบทเป็น  ลินดา/ลี่จู (ลูกจันทร์ฉาย)- ด.ช.ธิติวัฒน์ ลิ้มพิมพ์เพราะ  รับบทเป็น  ฑัตเทพ (วัยเด็ก)

**แหล่งข้อมูลอื่น**
  กระปุกดอตคอม - เรื่องย่อละคร รักสุดปลายฟ้า date=2016-03-04 
*526
หมวดหมู่:ละครโทรทัศน์ไทย
หมวดหมู่:ละครโทรทัศน์ไทยในปี พ.ศ. 2555
หมวดหมู่:ละครโทรทัศน์ช่อง 3
ตำบลบ้านใหม่ (อำเภอเมืองนครราชสีมา)

ตำบลบ้านใหม่ เป็นเทศบาลตำบลแห่งหนึ่ง ตั้งอยู่ในอำเภอเมืองนครราชสีมา จังหวัดนครราชสีมา พื้นที่ทั้งหมดอยู่ในเขตองค์การปกครองส่วนท้องถิ่นเดียว คือ เทศบาลตำบลบ้านใหม่

**ประวัติ**
สภาตำบลบ้านใหม่ ได้ยกฐานะเป็นองค์การบริหารส่วนตำบลบ้านใหม่ เมื่อวันที่ 29 มีนาคม 2539 เดิมมีหมู่บ้าน จำนวน 19 หมู่บ้าน และต่อมาได้แบ่งแยกเป็นตำบลสุรนารี จำนวน 8 หมู่บ้าน ตำบลบ้านใหม่จึงเหลือหมู่บ้านเพียง 11 หมู่บ้าน และเมื่อปี 2544 ได้มีการแบ่งแยกหมู่บ้าน หมู่ที่ 4 บ้านมะขามเฒ่า เพิ่มเป็นหมู่ที่ 12 บ้านมะขามเฒ่าพัฒนา ปัจจุบันจึงมีพื้นที่การปกครอง จำนวน 12 หมู่บ้าน

**ที่ตั้ง**
ตั้งอยู่ทางทิศตะวันตกเฉียงใต้ของอำเภอเมืองนครราชสีมา จังหวัดนครราชสีมา และอยู่ห่างจากที่ว่าการอำเภอเมืองนครราชสีมาประมาณ 7.5 กิโลเมตร- ทิศเหนือ จดตำบลสีมุม และตำบลปรุใหญ่ อำเภอเมืองนครราชสีมา จังหวัดนครราชสีมา- ทิศใต้ จดตำบลสุรนารี อำเภอเมืองนครราชสีมา จังหวัดนครราชสีมา- ทิศตะวันออก จดตำบลปรุใหญ่ อำเภอเมืองนครราชสีมา จังหวัดนครราชสีมา- ทิศตะวันตก จดตำบลโคกกรวด อำเภอเมืองนครราชสีมา จังหวัดนครราชสีมา

**อ้างอิง**
บ้านใหม่
บ้านใหม่